Festivalul Internațional de Cultură Digitală și Patrimoniu - Demonstrații XR, în Budapesta/Reflektorfényben a Temesvári Kulturális Örökség. Nemzetközi Fesztivál XR Bemutatók
2023-01-19 16:00 - 2023-01-20 17:00 (Europe/Bucharest) | Institutul Cultural Român de la Budapesta și Universitatea Óbuda din Budapesta, Ungaria
Pentru a marca Ziua Culturii Naționale, Institutul Cultural Român de la Budapesta, în parteneriat cu Ambasada României la Budapesta, Asociația Timișoara 2023 Capitală Europeană a Culturii, respectiv Universitatea Politehnica Timișoara și Muzeul Național al Banatului, vă invită joi, 19 ianuarie 2023, orele 16:00 – 21:00, la Institutul Cultural Român de la Budapesta (Izso 5, 1146 Budapesta), să aflați ultimele noutăți despre cel mai important program cultural al anului 2023 din România, în cadrul „Festivalului Internațional de Cultură Digitală și Patrimoniu – Demonstrații XR/International Spotlight Heritage Festival with XR Demonstrations/ Reflektorfényben a Temesvári Kulturális Örökség. Nemzetközi Fesztivál XR Bemutatók”.

Evenimentul va debuta cu lansarea și prezentarea Programului Timișoara Capitală Europeană a Culturii 2023. Festivalul va aduce în prim-plan și o instalație interactivă vizibilă cu ajutorul ochelarilor VR, un concept al Universității Politehnica Timișoara, ocazie cu care cei prezenți vor putea realiza, cu ajutorul tehnologiilor de realitate augmentată și virtuală, „o vizită scurtă” prin istoria cartierelor vechi din Timișoara și vor putea asculta povești ale clădirilor si proprietarilor acestora, foarte mulți de etnie maghiară, sârbă și germană.

Citește mai multe informații AICI.

Festivalul Internațional de Cultură Digitală și Patrimoniu – Demonstrații XR va continua în data de 20 ianuarie 2023 la Universitatea Óbuda din Budapesta (034 Budapest, Bécsi út 96/b), între orele 10:00-17:00, cu o serie de activități dedicate culturii și patrimoniului orașului Timișoara. Participanții vor avea posibilitatea de a interacționa cu o lume complexă, real-virtuală, prin utilizarea tehnologiilor digitale de ultimă generație care prezintă repere ale Timișoarei și vor putea să se plimbe virtual pe străzile orașului, să viziteze și să învețe despre cele mai faimoase monumente.

Prin acest festival internațional, organizatorii doresc să crească interesul publicului larg față de cartierele istorice ale Timișoarei prin folosirea povestirii digitale, pentru a da posibilitatea turiștilor să învețe despre cultura și patrimoniul orașului cu titlu de Capitală Europeană a Culturii în acest an, care are o tradiție multietnică și multiconfesională reflectată în moștenirea sa și în coexistența armonioasă a patru comunități cultural-lingvistice: română, maghiară, germană și sârbă.

Vezi anunțul oficial pe pagina web a ICR Budapesta.

Patrimoniul sub reflectoare / Spotlight Heritage Timișoara este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș. În Ungaria, proiectul este prezentat cu sprijinul Institutului Cultural Român de la Budapesta și al Universității Obuda Budapesta.

Expoziția „Patrimoniul sub reflectoare – Spotlight Heritage Timișoara”, la Poznań
2023-02-27 00:00 - 23:59
Pentru a marca Ziua Culturii Naționale, Institutul Cultural Român de la Varșovia, în parteneriat cu Ambasada României la Varșovia, Asociația Timișoara 2023 Capitală Europeană a Culturii, respectiv Universitatea Politehnica Timișoara și Muzeul Național al Banatului, vă invită în perioada 27 februarie – 24 martie 2023, la Collegium Novum al Universității „Adam Mickiewicz” din Poznań, pentru a descoperi expoziția „Patrimoniul sub reflectoare – Spotlight Heritage Timișoara”, prezentată cu sprijinul Facultății de Limbi Străine și al Lectoratului de Limbă Română din cadrul universității, unde se predă limba română din anul 1957. Prin aceasta expoziție organizatorii își să prezinte publicului polonez patrimoniul construit și poveștile orașului Timișoara, care deține anul acesta titlul de Capitală Europeană a Culturii.

Încă din 2016, Universitatea Politehnica Timișoara și-a dorit să inițieze un astfel de proiect multicultural, complex, realizat în parteneriat cu Muzeul Național al Banatului, ca parte a programului cultural oficial Timișoara 2023 – Capitală Europeană a Culturii.

An de an, proiectul „Patrimoniul sub reflectoare – Spotlight Heritage Timișoara” spune multiplele povești ale Timișoarei prin intermediul tehnologiilor digitale. Povești ale patrimoniului cultural și istoric se împletesc cu cele ale locuitorilor de ieri și de azi prin suprapunerea digitală a patrimoniului imaterial ce se regăsește în romane, amintiri și istoria orală.

Expoziții stradale, o expoziție muzeală dedicată complet a câte unui cartier care în fiecare an este în lumina reflectoarelor, prin site-ul web propriu, o aplicație mobilă, o aplicație de realitate augmentată, demonstrații de realitate virtuală, spectacole de teatru și dans stradal, evenimente și instalații digitale, tururi ghidate și virtuale, atât în Timișoara cât și în străinătate. Toate aceste evenimente sunt o parte din ansambul de proiecte pe care Spotlight Heritage Timișoara le-a realizat de-a lungul timpului, digital sau prin prezență fizică, prezentăm poveștile cartierelor istorice ale Timișoarei în moduri inedite.

Proiectul a fost distins, în 2022, în cadrul galei Romanian PR Award, cea mai importantă competiție națională de recunoaștere a excelenței în domeniul promovării, cu Aurul în Excelență pentru secțiunea „Comunicarea în sectorul public” și distincția specială „PR Innovator of the Year”. Proiectul „Patrimoniul sub reflectoare“ este organizat de Universitatea Politehnică Timișoara, prin Centrul de eLearning, și de Muzeul Național al Banatului. Acest proiect este co-finanțat de Municipiul Timișoara, prin Centrul de Proiecte, și Consiliul Județean Timiș.

Institutul Cultural Român de la Varșovia derulează activități pe tot cuprinsul Poloniei și, în mod deosebit, în centrele culturale și universitare unde se studiază limba română ca limbă străină.

Vezi anunțul oficial pe pagina web a ICR Varșovia.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

● Link aplicații pentru utilizatorii Android: https://is.gd/SjiIgv

● Link aplicații pentru utilizatorii iOS: https://is.gd/y6JxeV

Informații despre eveniment sunt disponibile și pe:

● Pagina web: https://spotlight-timisoara.eu/

● Facebook: https://www.facebook.com/SpotlightHeritageTimisoara/

● Twitter: @spotlight_TM21

● Instagram: @spotlight_tm

După Varșovia și Poznań, expoziția „Spotlight Heritage Timișoara” călătorește la Cracovia
2023-04-16 00:00 - 23:59
Înainte de începerea Festivalului Culturii Române la Cracovia, Institutul Cultural Român de la Varșovia va găzdui expoziția „Timișoara – Patrimoniul sub reflectoare” la Biblioteca Publică Voievodală din Cracovia, în perioada 21 aprilie – 31 mai 2023.

După ce a fost prezentată cu succes la Varșovia și Poznań, expoziția își propune să aducă în fața publicului polonez bogăția patrimoniului și poveștile fascinante ale orașului Timișoara, care este anul acesta Capitală Europeană a Culturii. Proiectul, inițiat în 2016 și realizat de Universitatea Politehnica Timișoara și Muzeul Național al Banatului, este inclus în Programul Cultural oficial Timișoara 2023 – Capitală Europeană a Culturii.

Expoziția prezintă o combinație inedită între patrimoniul cultural și istoric al orașului și poveștile personale ale locuitorilor, integrate digital cu patrimoniul imaterial din romane, amintiri și istorie orală. An de an, turiștii sunt invitați să exploreze Timișoara printr-un program complex care include expoziții muzeale, spectacole de teatru și dans stradal, precum și activități digitale precum realitatea augmentată și realitatea virtuală.

În 2022, proiectul a fost distins cu Aurul în Excelență la Romanian PR Award, competiția națională care recunoaște excelența în promovare, și a primit distincția specială PR Innovator of the Year.

Expoziția este organizată de Universitatea Politehnică Timișoara și Muzeul Național al Banatului, cu sprijinul financiar al Municipiului Timișoara și al Consiliului Județean Timiș. La Cracovia, evenimentul este prezentat în parteneriat cu Biblioteca Publică Voievodală și Consulatul Onorific al României din oraș.

Prin intermediul acestui proiect, Institutul Cultural Român de la Varșovia continuă să ofere vizibilitate orașului Timișoara, evidențiind patrimoniul său divers și spiritul său antreprenorial.

Vezi anunțul oficial al ICR AICI.

Tipare ale poeziei - o instalație digitală care explorează Timișoara prin poezie și culoare
2023-05-27 00:00 - 23:59
𝐓𝐢𝐩𝐚𝐫𝐞 𝐚𝐥𝐞 𝐏𝐨𝐞𝐳𝐢𝐞𝐢, realizată de artistul Marius Jurca (13m10j), este o instalație interactivă cu software personalizat prin care veți putea să descoperiți Timișoara prin poezie și culoare!

Poți descoperi 14 locații, prin 14 poezii și palete de culori distincte. Această instalație este un proiect interactiv care are la bază poezii create de scriitorul Robert Șerban, sub titlul „Poeme despre Domnișoara Timișoara„, parte din proiectul Patrimoniul sub reflectoare.

Poemele fac referire la clădiri de patrimoniu, piețe și monumente istorice care au contribuit la definirea profilului arhitectural și cultural al orașului. Prin intermediul cuvintelor și al imaginilor, participanții sunt invitați să călătorească în timp și spațiu, să exploreze povestea și simbolurile care au modelat Timișoara.

Vino să asculți versurile și să creezi prin culori și forme imaginea Timișoarei privită de sus!

Mai multe informații despre eveniment poți găsi AICI.

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de fondurile EEA și Norway Grants.

Dorian BRANEA, directorul Institutului Cultural Român de la New York în vizită la expoziția „Patrimoniul sub reflectoare - Lumi Paralele”
2023-09-01 00:00 - 23:59
Poveștile noastre și ale orașului au trecut și peste Atlantic, iar expoziția „Patrimoniul sub reflectoare – Lumi Paralele” a ajuns să atragă oamenii și din New York!

Chiar și pentru unul sau doi vizitatori, expoziția noastră este deschisă și ghizii noștri sunt acolo pentru a spune mai departe istoria locurilor din Timișoara și a tuturor celor care au trăit aici înaintea noastră. Săptămâna aceasta am avut parte de vizita directorului Institutului Cultural Român de la New York, Dorian Branea, alături de soția sa Daciana Branea. Au descoperit istoria, cultura și patrimoniul orașului prin poveștile oamenilor, trecând peste granițele timpului în lumea digitală.

Print-o experiență imersivă, vizitatorii noștri s-au putut bucura de o vizită a Timișoarei și a clădirilor emblematice a acesteia prin doar câteva clik-uri, iar plimbarea pe canalul Bega a fost făcută chiar din mansarda muzeului, cu ajutorul ochelarilor de realitate virtuală!

Vă așteptăm și pe voi să ne vizitați și să descoperiți altfel Timișoara! Expoziția poate fi vizitată de miercuri până duminică, între orele 10:00-18:00 la mansarda B2 a Bastionului Maria Theresia, parte a proiectului Spotlight Heritage Timișoara, din Programul cultural național „Timișoara – Capitală Europeană a Culturii în anul 2023”.

Aplicația de mobil poate fi descarcată accesând link-urile de mai jos:

Android: https://is.gd/SjiIgv

iOS: https://is.gd/y6JxeV

Festivalul Internațional de Cultură Digitală Spotlight Heritage - Demonstrații XR în Londra: O călătorie imersivă digitală în Timișoara
2023-09-11 00:00 - 23:59 | Romanian Cultural Institute, London, 1 Belgrave Square, London, United Kingdom
În 2023, cultura și istoria au trecut granițele fizice și pe cele ale timpului pentru a duce peste hotare, în inima Regatului Unit, povestea Timișoarei și a oamenilor care încropesc mozaicuri ale sufletului orașului de pe Bega.

În perioada 9-12 septembrie 2023, s-a desfășurat la Londra Festivalul Internațional de Cultură Digitală Spotlight Heritage – Demonstrații XR, organizat deUniversitatea Politehnica Timișoara, Asociația Timișoara 2023 Capitală Europeană a Culturii și Muzeul Național al Banatului cu sprijinul și susținerea Ambasadei României în Regatul Unit al Marii Britanii și Irlandei de Nord și a Institutului Cultural Român Londra, în colaborare cu Artsdepot Londra. Evenimentul a reprezentat o punte culturală și digitală între cele două țări și a făcut parte inclusiv din Open House Festival, un program derulat în clădiri de patrimoniu din Londra.

Un Festival de Succes cu 450 de Participanți, Călători Virtuali în Timișoara

Festivalul a reușit să reunească un număr impresionant de 450 de participanți pe întreaga sa durată. Dintre aceștia, 350 au fost vizitatori ai Institutului Cultural Român din Londra, care au participat la Open House Festival, iar la Artsdepot ne-am bucurat de prezența a încă 100 de persoane doritoare să afle poveștile Timișoarei.

Cu ajutorul realității virtuale, festivalul a oferit o experiență captivantă în care participanții din Londra au explorat Timișoara, pătrunzând în poveștile orașului și descoperind clădiri de patrimoniu și repere ale orașului scanate 3D. Aceștia au avut oportunitatea de a deveni turiști virtuali pătrunzând în lumea orașului de le Bega prin intermediul realității virtuale, de a vizita cu ușurință clădiri de patrimoniu și repere ale orașului, sau de a manipula obiecte de patrimoniu naționale ale Muzeului Național al Banatului. Aplicațiile digitale utilizate de participanții la festival, de la copii la seniori, turiști sau diplomați, au fost realizate de către studenții și profesorii de la Universitatea Politehnica Timișoara. De altfel, la Artsdepot, Dr. Diana Andone, coordonatorul proiectului, a prezentat pe larg acțiunile culturale digitale desfășurate între 2019 și 2023 de către Spotlight Heritage Timișoara.

Reprezentanții Capitalelor Culturale Europene

Cele trei Capitale Culturale Europene de anul acesta fiind Timișoara, Elefsina și Veszprém, la 13 septembrie 2023 a avut loc un eveniment comun de prezentare a celor trei orașe, găzduit de Ambasada României la Londra și organizat în colaborare cu Ambasada Greciei și Ambasada Ungariei. De altfel, a fost ultimul din seria evenimentelor comune organizate în decursul acestui an de cele trei ambasade pentru promovarea la Londra a Capitalelor Culturale Europene.

Evenimentul a reunit reprezentanți ai corpului diplomatic, oficiali britanici, exponenți ai mediului cultural și academic, care au avut oportunitatea de a descoperi a descoperi cele trei orașe prin intermediul tehnologiilor de realitate augmentată și virtuală. De asemenea, printre invitații speciali s-a numărat și Cllr Preety Hudd, primarul districtului londonez The Royal Borough of Kensington and Chelsea.

În deschiderea evenimentului au luat cuvântul ambasadorii celor trei țări – Ambasadorul României Laura Popescu a promovat Timișoara, Ambasadorul Greciei Yannis Tsaousis a vorbit despre Elefsina, iar Ambasadorul Ungariei Ferenc Kumin a prezentat Veszprém.

Timișoara a fost prezentă prin proiectul Spotlight Heritage și reprezentată de Conf.dr.ing. Florin Dragan Rector UPT), Prof.dr.ing. Radu Vasiu (președinte Senat UPT), Claudiu Ilas (director Muzeu MNaB), Conf.dr. Ovidiu Megan (director executiv Asociația ATCEE Timisoara 2023), dr. Diana Andone (director UPT si coordonator proiect Patrimoniul sub reflectoare), studenți UPT dezvoltatori ai aplicațiilor digitale.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple sau căutând „Spotlight Heritage Timișoara”.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Informații despre eveniment sunt disponibile și AICI.

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii. În Londra, proiectul este prezentat la iniţiativa Ambasadei României în Regatul Unit și Institutul Cultural Român de la Londra, Artsdepot Londra.

Prezentarea „Spotlight Heritage Timisoara digital culture concept and 2019-2023” - un crossover între patrimoniu și tehnologie
2023-09-11 00:00 - 23:59 | artsdepot, London, 5 Nether St, London N12 0GA, London, United Kingdom
Prezentarea „Spotlight Heritage Timisoara digital culture concept and 2019-2023”, din cadrul Festivalului Internațional de Cultură Digitală Spotlight Heritage – Demonstrații XR, organizată la artsdepot Londra, de către Universitatea Politehnica din Timișoara, cu sprijinul Asociației Timișoara 2023 Capitală Europeană a Culturii și al Muzeului Național al Banatului, a oferit vizitatorilor o oportunitate unică de a afla mai multe despre istoria și cultura orașului timișorean, folosind tehnologii digitale de ultimă generație.

Prezentarea, susținută de Dr. Diana Andone, directorul Centrului de ID/IFR și e-Learning de la Universitatea Politehnica din Timișoara, a explorat crossover-ul dintre practicile culturale și de patrimoniu și tehnologia digitală, cu un accent deosebit pe impactul educațional și comunitar al proiectului.

În plus, vizitatorii au putut participa la o serie de demonstrații XR, care le-au oferit o experiență interactivă și captivantă a patrimoniului cultural al Timișoarei. Demonstrațiile au inclus tururi virtuale ale orașului, vizite la obiectivele turistice emblematice și povești despre istoria și cultura Timișoarei.

„Spotlight Heritage Timisoara digital culture concept and 2019-2023” – artsdepot London

Festivalul Internațional Digital Culture & Spotlight Heritage Timișoara a fost un real succes în ceea ce privește promovarea orașului Timișoara ca și Capitală Europeană a Culturii, care a contribuit la promovarea patrimoniului cultural la nivel internațional. Evenimentul este un exemplu al modului în care tehnologia digitală poate fi folosită pentru a crea experiențe culturale mai captivante și mai accesibile.

Colaborarea dintre Spotlight Heritage Timișoara și artsdepot Londra este un exemplu al modului în care instituțiile culturale din diferite țări pot colabora pentru a crea evenimente și programe care să promoveze patrimoniul cultural și să ajungă la un public mai larg.

Festivalul Internațional de Cultură și Patrimoniu Digital Spotlight Heritage Timișoara cu demonstrații XR la St. Pölten
2023-09-18 10:00 - 2023-09-20 18:00
Cu ocazia Timișoara 2023 Capitală Europeană a Culturii, Fachhochschule St. Pölten în parteneriat cu Universitatea Politehnica din Timișoara, Asociația Timișoara 2023 Capitală Europeană a Culturii și Muzeul Național al Banatului, și în cadrul alianței universitare europene E3UDRES2 vă invită să aflați ultimele noutăți despre cel mai important program cultural al anului 2023 în România, în cadrul evenimentului „Spotlight Heritage Timișoara – Festivalul Internațional de Cultură și Patrimoniu Digital – Demonstrații XR”, în perioada 18 – 20 septembrie 2023, între orele 10:00 – 17:00, în sala mare a Fachhochschule St. Pölten, Campus-Platz 1, St. Pölten, Austria.

În cadrul festivalului va fi prezentată o instalație interactivă, vizibilă prin ochelari de realitate virtuală și mixtă, un concept al Universității Politehnica din Timișoara.

În cadrul demonstrațiilor XR, participanții vor avea ocazia să interacționeze cu o lume real-virtuală complexă, prin utilizarea tehnologiilor digitale de ultimă generație, care prezintă reperele Timișoarei și să se plimbe virtual pe străzile orașului, să viziteze și să învețe despre cele mai cunoscute monumente fără a părăsi Austria.

Demonstrațiile și instalațiile interactive XR combină ilustrații și povești documentate, prezentate într-o structură multiplicată care suprapune vizualurile tipărite cu spațiile interactive prin intermediul ecranelor tactile, aplicațiilor mobile, realității virtuale (VR), realității augmentate (AR) și aplicațiilor mixte (XR).

În aplicația de realitate virtuală Spotlight Heritage Timișoara, veți putea face un „scurt tur” prin istoria cartierelor vechi ale Timișoarei și a patru cartiere emblematice ale Timișoarei – Iosefin, Elisabetin, Fabric și Cetate, și veți putea asculta povești despre istoria multiculturală și multietnică a orașului cu ajutorul tehnologiilor de realitate virtuală. Pornind de la o perspectivă panoramică și spectaculoasă a orașului, participanții vor putea să se „teleporteze” pe străzi, în parcuri sau în piețe publice, vizitând repere emblematice, așa cum ar face-o în viața reală. Profitând de interacțiunile oferite de tehnologia VR, de imaginile 360 de înaltă calitate, de videoclipurile 3D și de scanările, fotografiile și videoclipurile 3D, veți afla date istorice și arhitecturale și amintiri personale din trecut și prezent, documentate în Spotlight Heritage Timișoara. Aplicația este bilingvă, în limbile română și engleză.

Aplicația Spotlight Heritage Timișoara Mixed Reality oferă posibilitatea de a testa tehnologiile de realitate augmentată și mixtă. Cu ajutorul unor ochelari holografici speciali, participanții vor interacționa atât cu obiectele fizice din jurul lor, cât și vor putea manipula în timp real obiecte virtuale de patrimoniu obținute prin scanări 3D ale celor reale din colecția Muzeului Național al Banatului. Găsind informații despre obiectele de patrimoniu, veți putea crea propria expoziție muzeală personală în realitate mixtă.

Aplicațiile sunt un concept al Universității Politehnica din Timișoara și au fost dezvoltate în comun de cadre didactice și studenți de la Universitatea Politehnica din Timișoara, România, Universita Modena e Reggio Emilia, Italia, și Universitatea Aalborg, Danemarca: https://spotlight-timisoara.eu/mobil-ar-vr/.

Participanții vor interacționa activ cu Patterns of Poetry a artistului new media din Timișoara, 13m10j (Marius Jurca), o instalație grafică, un software personalizat pentru a descoperi Timișoara prin poezie și culoare, bazat pe cele 9 poezii create de scriitorul Robert Șerban, sub titlul „Poezii despre domnișoara Timișoara”, pentru proiectul Spotlight Heritage Timișoara.

Spotlight Heritage Timișoara este o inițiativă culturală digitală a Universității Politehnica din Timișoara, România, în parteneriat cu Muzeul Național al Banatului, care suprapune patrimoniul în format digital și fizic. Spotlight Heritage Timișoara sporește interesul publicului larg pentru cartierele istorice ale Timișoarei, marginale și neglijate, folosind tururi ghidate și povești digitale pentru a da posibilitatea localnicilor și turiștilor să vadă, să audă, să simtă, să acționeze, să co-creeze și să interiorizeze orașul. Este, de asemenea, un model de patrimoniu cultural digital de tip crowdsourcing participativ de povestire a orașului, pentru a le permite cetățenilor și turiștilor să își transforme apetitul tehnologic în cultură. Proiectul îmbină amintirile personale, din trecut și prezent, cu datele istorice și arhitecturale, prin suprapunerea digitală a patrimoniului imaterial din cărți, amintiri, povești orale și artă, în timp ce cinci femei ne ghidează proiectul în fiecare an.

Itinerariile digitale și fizice ale cartierelor Iosefin (2019), Elisabetin (2020), Fabric (2021), Cetate (2022), toate anterioare și Giroc (2023) își divulgă poveștile prin straturi multiple: o expoziție muzeală, o expoziție de stradă, un site online, aplicații mobile, o aplicație de realitate augmentată, o aplicație de realitate virtuală (istorie & patrimoniu), o aplicație holografică de realitate mixtă, realitate mixtă cu artefacte de patrimoniu 3D, aplicația SH Culture App – realitate augmentată pentru patrimoniu & aplicații de realitate virtuală cu vederi panoramice ale Timișoarei, aplicațiile NFT-urilor culturale SH, Concursul Internațional Spotlight Heritage Student Contest, Festivalul & Talks International Digital Culture & Spotlight Heritage, happening-uri de teatru & dans și instalații digitale, tururi mediate și virtuale, un catalog final.

Vezi mai multe despre eveniment aici!

Aflați mai multe despre evenimentul Spotlight Heritage Timișoara și aplicații:

Website: https://spotlight-timisoara.eu/

Facebook: https://www.facebook.com/SpotlightHeritageTimisoara/

Twitter: @spotlight_TM21

Instagram: @spotlight_tm

Componentele digitale ale proiectului sunt accesibile online la https://spotlight-timisoara.eu/ și prin intermediul aplicațiilor mobile care pot fi descărcate din magazinele Android și Apple sau căutând „Spotlight Heritage Timișoara”.

Linkul aplicației pentru utilizatorii de Android: https://is.gd/SjiIgv

Linkul aplicației pentru utilizatorii iOS: https://is.gd/y6JxeV

Patrimoniul sub reflectoare / Spotlight Heritage Timișoara este o inițiativă culturală digitală a Universității Politehnica Timișoara în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural cofinanțat de Centrul de Proiecte al Municipiului Timișoara, Consiliul Județean Timiș, Ministerul Culturii, România, EEA și Norway Grants. În Austria, proiectul este prezentat la inițiativa Fachhochschule St. Pölten și a alianței universitare europene E3UDRES2.

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de fondurile EEA și Norway Grants.

Festivalul Internațional de Cultură Digitală & Spotlight Heritage Timișoara, cu demonstrații XR - O Experiență Digitală și Culturală Remarcabilă în St. Pölten, Austria
2023-09-21 10:00 - 17:00
În perioada 18-20 septembrie 2023, Fachhochschule St. Pölten a fost gazda Festivalului Internațional de Cultură Digitală & Spotlight Heritage Timișoara, cu demonstrații XR, realizat cu sprijinul și colaborarea dintre Universitatea Politehnica Timișoara, Asociația Timișoara 2023 Capitală Europeană a Culturii și Muzeul Național al Banatului, și sub egida alianței de universități europene E³UDRES².

În timpul festivalului un număr de aproximativ 600 de persoane au descoperit proiectul, iar deschiderea oficială a avut loc în seara de 18 septembrie când reprezentați ai Universității Politehnica Timișoara și ai Fachhochschule St. Pölten au adresat câteva cuvinte participanților.

Explorând Timișoara din perspectiva digitală a aplicațiilor realizate de studenții și profesorii de la Universitatea Politehnica Timișoara

În cadrul deschiderii oficiale din seara de 18 septembrie, reprezentanții Universității Politehnica Timișoara și cei ai Fachhochschule St. Pölten au rostit câteva cuvinte de încurajare și apreciere pentru eforturile depuse, prezentând de asemenea informații despre proiectul Spotlight Heritage Timișoara dar și despre Timișoara Capitală Europeană a Culturii 2023.

Florin Drăgan, rector al Universității Politehnica Timișoara: „Prezența proiectului Spotlight Heritage Timișoara la Fachhochschule St. Pölten, Austria, a reprezentat o oportunitate deosebită pentru Universitatea Politehnica Timișoara de a-și arăta angajamentul față de dezvoltarea tehnologică și culturală. Acest eveniment a evidențiat importanța colaborării internaționale în promovarea patrimoniului și a tehnologiilor digitale de ultimă generație. Suntem mândri să facem parte din acest parteneriat universitar și suntem convinși că viitorul aduce cu sine noi oportunități de explorare și dezvoltare în domeniul cultural și tehnologic.”

Evelin Melinda Macho, șefă de serviciu în cadrul Ministerului Educației, Științei și Cercetării din Austria, a fost profund impresionată de ceea ce a văzut, subliniind impactul pozitiv pe care implicarea studenților și profesorilor în dezvoltarea digitală îl poate avea asupra orașelor și societății în general.

Dr. Franz Fidler, directorul departamentului de Tehnologii Digitale și Media și profesor la Fachhochschule St. Pölten, a fost la rândul său uimit de rezultatele impresionante obținute de studenți în cadrul proiectului. Impresia sa a fost că totul pare de parcă ar fi fost realizat de către profesioniști și oferă o imagine excelentă a orașului Timișoara și a patrimoniului său.

„Prima dată când mi s-a spus că tot ceea ce am văzut astăzi aici a fost realizat în întregime de studenți, am fost profund impresionat, deoarece totul arată și se comportă de parcă au fost făcute de către agenții de specialitate. De asemenea, oferă o impresie foarte bună despre orașul vostru, despre ce înseamnă și despre patrimoniul pe care proiectul Spotlight Heritage Timișoara îl susține.”

O experiență inedită în realitate virtuală și mixtă

Unul dintre punctele centrale ale evenimentului a fost posibilitatea participanților de a explora Timișoara dintr-o perspectivă digitală. Cu ajutorul aplicațiilor de realitate virtuală și realitate mixtă dezvoltate de către studenții și profesorii Universității Politehnica Timișoara, vizitatorii au avut ocazia de a experimenta orașul într-un mod inovator și captivant. De la imagini scanate 3D la modele de obiecte de patrimoniu și posibilitatea de a călători prin oraș în propriul ritm, toate au contribuit la crearea unei experiențe unice.

Denis Naszarovsz, student din Letonia reprezentant în Consiliul Reprezentanților Studenților E³UDRES², a fost impresionat de aplicațiile digitale, exprimându-și entuziasmul pentru experiența sa: „A fost o experiență uimitoare, deoarece nu am mai experimentat nimic la fel înainte. Ce mi-a plăcut cel mai mult a fost faptul că există foarte multe lucruri de făcut în aceste aplicații: poți viziona imagini scanate 3D, modele de obiecte de patrimoniu sau doar să te plimbi prin oraș, să vezi totul într-o altă lumină și să vizitezi totul în ritmul tău.”

Spotlight Heritage Timișoara – O colaborare de succes între trecut și viitor

Evenimentul a reprezentat o colaborare fructuoasă între instituții de învățământ superior și a pus în valoare potențialul tehnologic și cultural al Timișoarei. Cu participanți entuziaști și experiențe digitale memorabile, Spotlight Heritage Timișoara a demonstrat încă o dată că viitorul și trecutul pot coexista într-o armonie perfectă, într-un oraș bogat în istorie și creativitate.

Evelin Melinda Macho, șefă de servici la Ministerul Educației, Științei și Cercetării din Austria: „Sunt foarte surprinsă de ceea ce ați realizat, deoarece această viziune holografică nu am văzut-o până acum niciunde. Este o premieră pentru mine ceea ce am văzut astăzi din partea Spotlight Heritage Timișoara și sunt mândră de rădăcinile mele românești și că am avut posibilitatea a vedea ceea ați realizat. De asemenea, consider că este absolut important de a implica studenți și profesori în acest tip de dezvoltare digitală pentru un oraș. Studenții sunt viitorul orașelor și al societății noastre, iar aceștia vor trebui să trăiască cu aceste experiențe pe care le realizează și cu cele pe care le fac la facultate.”

Mai multe informații despre Festivalului Internațional de Cultură Digitală & Spotlight Heritage Timișoara din Austria găsiți AICI.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple sau căutând „Spotlight Heritage Timișoara”.

Informații despre eveniment sunt disponibile și pe:

Pagina web: https://spotlight-timisoara.eu/

Facebook: https://www.facebook.com/SpotlightHeritageTimisoara/

Twitter: @spotlight_TM21

Instagram: @spotlight_tm

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii. Proiect cultural co-finanțat de Centrul de Proiecte al Municipiului Timișoara, Consiliul Județean Timiș, Ministerul Culturii, România. În Austria, proiectul este prezentat la inițiativa Fachhochschule St. Pölten și a alianței universitare europene E3UDRES2.

Spotlight Heritage Timișoara – Festivalul Internațional de Cultură Digitală cu demonstrații XR la Noaptea Cercetătorilor Europeni 2023
2023-09-30 18:00
Pe 29 septembrie 2023, Spotlight Heritage Timișoara este parte din Noaptea Cercetătorilor Europeni 2023 unde a pregătit patru locații diferite, deschise pentru public: Muzeul Tehnic UPT- ExperimentariumTM, Hala de Roboți (Campusul UPT, Corpul D, Blvd. Vasile Pârvan), Muzeul Național al Banatului și Nokia Campus.

Toate locațiile sunt deschise începând cu ora 18:00 până la ora 24:00, exceptând expoziția din Muzeul Național al Banatului, care va fi deschisă până la ora 22:00.

În cadrul Festivalului Digital, vizitatorii vor avea ocazia să interacționeze cu o lume real-virtuală complexă, prin utilizarea tehnologiilor digitale de ultimă generație care prezintă repere ale Timișoarei. Vor fi purtați prin istoria a 5 cartiere istorice, devenind turiști virtuali ai orașului cu ajutorul tehnologiei de realitate virtuală. Publicul poate interacționa și experiment aceste experiențe imersive în toate locațiile deschise: Muzeul Tehnic UPT-ExperimentariumTM, Hala de Roboți (Campusul UPT, Corpul D, Blvd. Vasile Pârvan), Muzeul Național al Banatului și Nokia Campus.

Pe lângă demonstrațiile de realitate virtuală și mixtă, Spotlight Heritage Timișoara va prezenta și o serie de instalații digitale realizate de colaboratori români și internaționali, care aduc patrimoniul Timișorean într-o nouă lumină.

Hala de Roboți (Campusul UPT, Corpul D, Blvd. Vasile Pârvan) – Traseul Artă

În Hala de Roboți vizitatorii pot descoperi Canalul Bega prin intermediul unei instalații digitale realizată de artista norvegiană Ingrid Bjørnaali și artistul român Marius Jurca. Instalația va oferi o experiență deosebită, prin intermediul căreia utilizatorii vor putea explora canalul într-un mod complet nou, folosind tehnologii digitale de ultimă generație.

Cu tehnologia legată de cartografierea și capturarea monumentelor și siturilor antropocentrice cei doi artiști au adus la viață scanările 3D înghețate în timp prin animarea virtualului rezultat în lucrarea Ecourile Bega/ Bega Echoes.

Totodată, prin lucrarea de realitate virtuală Patrimoniul Canalului Bega realizată de studenții UPT, participanții vor avea ocazia să descopere poveștile oamenilor și informații despre biosfera din jurul Canalului Bega folosind tehnologii digitale de ultimă generație, acompaniați de versurile poetului Robert Șerban pentru a crea o atmosferă de neuitat.

Muzeul Tehnic UPT – ExperimentariumTM – Traseul Știință

Muzeul Tehnic UPT prinde viață și aduce publicului o serie de instalații digitale unice, realizate de către artiști, colaboratori și studenți și profesori ai UPT pentru Timișoara!

Vizitatorii pot descoperi Timișoara prin diferite demonstrații de XR marca Spotlight Heritage, reprezentate de instalații interactive, care combină imagini și povești documentate într-o structură de prezentare inovatoare. Aceasta suprapune vizualurile tipărite cu spații interactive prin intermediul diverselor tehnologii, inclusiv ecrane tactile, aplicații mobile, realitate virtuală (VR) și augmentată (AR), precum și aplicații mixte (XR).

Tipare ale poeziei este o altă instalație digitală de care publicul se poate bucura. Realizată de artistul Marius Jurca (13m10j), aceasta este o instalație interactivă cu software personalizat prin care orașul Timișoara este descoperit prin poezie și culoare! Această instalație este un proiect interactiv care are la bază poezii create de scriitorul Robert Șerban, sub titlul „Poeme despre Domnișoara Timișoara”, parte din proiectul Patrimoniul sub reflectoare.

De asemenea, în Muzeu va fi amplasată și instalația Physic AI Garden. Această instalație bazată pe Inteligență Artificială este realizată de Anna Dumitru și Alex May, în colaborare cu proiectul CAPABLE și cu Revolution BioArt organizată de către Romanian Science Festival. Instalația oferă o experiență interactivă unică pentru participanți. Utilizând cele mai noi tehnologii digitale, aceasta prezintă o grădină virtuală dinamică, în care plante și ciuperci virtuale cresc și interacționează unele cu altele și cum diferite medicamente pot afecta organismele organice și le poate influența dezvoltarea.

Credit: Anna Dumitriu și Alex May în colaborare cu Proiectul CAPABLE. Proiectul CAPABLE a primit finanțare din partea programului de cercetare și inovare Orizont 2020 al Uniunii Europene, în cadrul acordului de grant nr. 875052. Materiale: Video generat pe calculator. Anul: 2023.

Muzeul Național al Banatului – „Expoziția Patrimoniul Sub Reflectoare – Lumi Paralele”, până la ora 22:00

Tot în seara de 29 septembrie, la Muzeul Național al Banatului, în mansarda B2 a Bastionului Maria Theresia, vizitatorii sunt invitați să facă o incursiune în timp și să descopere poveștile trecutului și ale orașului.

Este ultima șansă prin care aceștia pot să viziteze expoziția „Patrimoniul Sub Reflectoare – Lumi Paralele”, fiind o oportunitate unică de a descoperi istoria și cultura Timișoarei prin intermediul tehnologiei. Vizitatorii vor fi purtați prin istoria a 5 cartiere emblematice, printr-o cheie barocă: alegoria simțurilor, prezentând secvențe din viața cotidiană din Iosefin (2019), Elisabetin (2020), Fabric (2021), Cetate (2022) și Giroc (2023), un cartier-dormitor din perioada socialistă.

Este ultima expoziție marca Spotlight Heritage Timișoara, participanții la cele două tururi pentru seara de 29 septembrie la ora 18:00 și la ora 21:00. Vor descoperi și diverse instalații care utilizează tehnologii de realitate augmentată, virtuală și mobilă la descoperirea poveștilor din spatele exponatelor sau a diverselor locații din Timișoara, vor putea interacționa cu instalațiile imersive vizuale și auditive.

Nokia Campus

Spotlight Heritage Timișoara este prezent și la Nokia Campus, începând cu ora 18:00, până la ora 23:00, unde și aici va prezenta demonstrații de realitate virtuală și mixtă. Vizitatorii vor deveni turiști virtuali ai orașului și vor descoperi istoria, cultura și patrimoniul Timișoarei prin metode alternative inedite.

Toate instalații, locații și evenimente sunt integrate în Festivalul Internațional de Cultură Digitală cu demonstrații XR, parte a evenimentului Noaptea Cercetătorilor Europeni, alături de Noaptea Campusului Deschis, organizată și susținută de Campus Creativ UPT, care invită publicul timișorean să descopere campusul universitar al Universității Politehnica Timișoara într-un alt mod.

Nu rata ocazia să descoperi toate aceste instalații prin care poveștile Timișoarei sunt spuse într-un mod inedit, prin tehnologii digitale de ultimă oră. Pe 29 septembrie 2023 ne vedem la Muzeul Tehnic UPT, Hala Roboți (Campusul UPT, Corpul D, Blvd. Vasile Pârvan), Muzeul Național al Banatului și Nokia Campus, între orele 18:00 – 24:00 (până la ora 22:00, la Muzeul Național al Banatului) la o seară plină de interacțiuni digitale inovatoare, în care trecutul se îmbină cu prezentul.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple sau căutând „Spotlight Heritage Timișoara”.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Informații despre eveniment sunt disponibile și pe:

Pagina web: https://spotlight-timisoara.eu/

Facebook: https://www.facebook.com/SpotlightHeritageTimisoara/

Twitter: @spotlight_TM21

Instagram: @spotlight_tm

13m10j (Marius Jurca – n. 2 Noiembrie, 1984), este un artist new media din Timișoara preocupat de conexiunile dintre artă, știință și tehnologie. Folosește numere, coduri, sunete și algoritmi pentru a surprinde complexitatea fluxului mental personal și pentru a transpune activitatea utilizatorilor în obiecte virtuale tridimensionale. Proiectele sale sunt prezentate sub formă de aplicații sau programe interactive, create în relație directă cu specificațiile tehnice ale dispozitivelor hardware pe care acestea sunt expuse. https://www.13m10j.art/

Ingrid Bjørnaali este o artistă multidisciplinară din Kristiansand, locuind în Oslo, cu o preocupare pentru capturarea biotopurilor specifice folosind tehnologia digitală. Ea explorează procesele de învățare și interpretare a mediului înconjurător și a speciilor într-o abordare științifică și tehnologică, utilizând fotometrii și imagini din satelit. Absolventă a Academiei Naționale de Arte Plastice din Oslo (2021) și cu experiență de studiu în Helsinki, ea a expus la nivel internațional în țări precum Norvegia, Finlanda, Croația, Canada și Malta, inclusiv în bienale online. Lucrările sale explorează influența omniprezenței tehnologiei digitale asupra percepției noastre despre lume și dificultatea acesteia de a captura complexitatea materiei. https://www.ingridkbjornaali.com/

Physic AI Garden – Credit: Anna Dumitriu și Alex May în colaborare cu Proiectul CAPABLE. Proiectul CAPABLE a primit finanțare din partea programului de cercetare și inovare Orizont 2020 al Uniunii Europene, în cadrul acordului de grant nr. 875052. Materiale: Video generat pe calculator. Anul: 2023

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de fondurile EEA și Norway Grants.

Finisajul expoziției "Patrimoniul Sub Reflectoare - Lumi Paralele"
2023-10-01 11:00 - 14:00 | Muzeul Național al Banatului, Maria Theresia Bastion, Strada Martin Luther 4, Timișoara, Timiș, 305500, România
În data de 01 octombrie, duminica, va fi ultima zi în care expoziția „Patrimoniul Sub Reflectoare – Lumi Paralele” va fi deschisă publicului. Duminica aceasta va avea loc finisajul expoziției, organizată în mansarda B2 a Bastionului Maria Theresia.

Este ultima șansă de a descoperi poveștile Timișoarei imersiv prin diverse instalații care utilizează tehnologii de realitate augumentată și virtuală, prin care vei putea descoperi poveștile din spatele exponatelor și a diverselor locații din oraș.

Cu ocazia inchiderii spațiului, se va organiza un 𝐭𝐮𝐫 𝐠𝐡𝐢𝐝𝐚𝐭 𝐝𝐞 𝐥𝐚 𝐨𝐫𝐚 𝟏𝟏:𝟎𝟎, 𝐢𝐚𝐫 𝐥𝐚 𝐨𝐫𝐚 𝟏𝟐:𝟎𝟎 𝐯𝐚 𝐚𝐯𝐞𝐚 𝐥𝐨𝐜 𝐟𝐢𝐧𝐢𝐬𝐚𝐣𝐮𝐥, care va marca închiderea oficială a acesteia.

Te invităm să pășești într-o incursiune în istoria cartierelor printr-o cheie barocă: alegoria simțurilor, prezentând secvențe din viața cotidiană din Iosefin (2019), Elisabetin (2020), Fabric (2021), Cetate (2022) și Giroc (2023), un cartier-dormitor din perioada socialistă.

În mansarda bastionului Theresia vor fi expuse bunuri culturale de patrimoniu din colecțiile Muzeului Național al Banatului, care ilustrează viața economică, socială și culturală a celor 5 cartiere din Timișoara, alături de diverse surse de memorie: fragmente de interviuri și texte literare (roman, jurnal, memorii). Expoziția cuprinde o selecție importantă de cărți poștale, fotografii, sigilii, diplome de breaslă, care depun mărturie despre secvențe din istoria celor 5 cartiere ale Timișoarei și diversele comunități cultural-lingvistice.

Te vom conduce printr-o călătorie de stimulare a simțurilor, unde vei avea bucuria de a explora spații urbane prin prisma a cinci personalități marcante ale orașului Timișoara:

Văzul și lumea Valeriei Pintea din cartierul Iosefin, prin romanul Lianei Maria Gomboșiu;

Tactilul și lumea ascunsă într-un cufăr a lui Netti Diel din cartierul Elisabetin, prin intermediul jurnalului de familie al Piei Brînzeu;

Auzul și lumile în destine din cartierul Fabric, aflate în arhiva Grupului de Istorie Orală și Antropologie Culturală, înființat și coordonat de doamna Smaranda Vultur;

Olfactivul și lumea din oglinda cartierului Cetate, din perspectiva poeziilor scrise de Robert Șerban și a textelor selectate de Smaranda Vultur și Roxana Rogobete;

Gustativul și lumile paralele din cartierul Giroc, suprinse în jurnalul Sorinei Jecza, impresii vizuale și informații din Revoluția din ‘89.

Expoziția este deschisă de miercuri până duminică, între orele 10:00-18:00, iar intrarea este 16 lei/persoană. Plata se face la locație. 𝐈𝐧𝐭𝐫𝐚𝐫𝐞𝐚 𝐞𝐬𝐭𝐞 𝐥𝐢𝐛𝐞𝐫ă 𝐝𝐮𝐦𝐢𝐧𝐢𝐜𝐚̆, 𝟎𝟏 𝐨𝐜𝐭𝐨𝐦𝐛𝐫𝐢𝐞 𝟐𝟎𝟐𝟑.

Te așteptăm să ni te alături la expoziția ”Patrimoniul sub reflectoare Timișoara – Lumi paralele”, parte a proiectului Spotlight Heritage Timișoara, din Programul cultural național „Timișoara – Capitală Europeană a Culturii în anul 2023”. Expoziția este organizată de Muzeul Național al Banatului, în parteneriat cu Universitatea Politehnica Timișoara, prin Centrul de ID/IFR și e-Learning și Centrul Multimedia.

Finisajul expoziției "Patrimoniul Sub Reflectoare - Lumi Paralele"
2023-10-01 11:00 - 14:00 | Muzeul Național al Banatului, Maria Theresia Bastion, Strada Martin Luther 4, Timișoara, Timiș, 305500, România
În data de 01 octombrie, duminica, va fi ultima zi în care expoziția „Patrimoniul Sub Reflectoare – Lumi Paralele” va fi deschisă publicului. Duminica aceasta va avea loc finisajul expoziției, organizată în mansarda B2 a Bastionului Maria Theresia.

Este ultima șansă de a descoperi poveștile Timișoarei imersiv prin diverse instalații care utilizează tehnologii de realitate augumentată și virtuală, prin care vei putea descoperi poveștile din spatele exponatelor și a diverselor locații din oraș.

Cu ocazia inchiderii spațiului, se va organiza un 𝐭𝐮𝐫 𝐠𝐡𝐢𝐝𝐚𝐭 𝐝𝐞 𝐥𝐚 𝐨𝐫𝐚 𝟏𝟏:𝟎𝟎, 𝐢𝐚𝐫 𝐥𝐚 𝐨𝐫𝐚 𝟏𝟐:𝟎𝟎 𝐯𝐚 𝐚𝐯𝐞𝐚 𝐥𝐨𝐜 𝐟𝐢𝐧𝐢𝐬𝐚𝐣𝐮𝐥, care va marca închiderea oficială a acesteia.

Te invităm să pășești într-o incursiune în istoria cartierelor printr-o cheie barocă: alegoria simțurilor, prezentând secvențe din viața cotidiană din Iosefin (2019), Elisabetin (2020), Fabric (2021), Cetate (2022) și Giroc (2023), un cartier-dormitor din perioada socialistă.

În mansarda bastionului Theresia vor fi expuse bunuri culturale de patrimoniu din colecțiile Muzeului Național al Banatului, care ilustrează viața economică, socială și culturală a celor 5 cartiere din Timișoara, alături de diverse surse de memorie: fragmente de interviuri și texte literare (roman, jurnal, memorii). Expoziția cuprinde o selecție importantă de cărți poștale, fotografii, sigilii, diplome de breaslă, care depun mărturie despre secvențe din istoria celor 5 cartiere ale Timișoarei și diversele comunități cultural-lingvistice.

Te vom conduce printr-o călătorie de stimulare a simțurilor, unde vei avea bucuria de a explora spații urbane prin prisma a cinci personalități marcante ale orașului Timișoara:

Văzul și lumea Valeriei Pintea din cartierul Iosefin, prin romanul Lianei Maria Gomboșiu;

Tactilul și lumea ascunsă într-un cufăr a lui Netti Diel din cartierul Elisabetin, prin intermediul jurnalului de familie al Piei Brînzeu;

Auzul și lumile în destine din cartierul Fabric, aflate în arhiva Grupului de Istorie Orală și Antropologie Culturală, înființat și coordonat de doamna Smaranda Vultur;

Olfactivul și lumea din oglinda cartierului Cetate, din perspectiva poeziilor scrise de Robert Șerban și a textelor selectate de Smaranda Vultur și Roxana Rogobete;

Gustativul și lumile paralele din cartierul Giroc, suprinse în jurnalul Sorinei Jecza, impresii vizuale și informații din Revoluția din ‘89.

Expoziția este deschisă de miercuri până duminică, între orele 10:00-18:00, iar intrarea este 16 lei/persoană. Plata se face la locație. 𝐈𝐧𝐭𝐫𝐚𝐫𝐞𝐚 𝐞𝐬𝐭𝐞 𝐥𝐢𝐛𝐞𝐫ă 𝐝𝐮𝐦𝐢𝐧𝐢𝐜𝐚̆, 𝟎𝟏 𝐨𝐜𝐭𝐨𝐦𝐛𝐫𝐢𝐞 𝟐𝟎𝟐𝟑.

Te așteptăm să ni te alături la expoziția ”Patrimoniul sub reflectoare Timișoara – Lumi paralele”, parte a proiectului Spotlight Heritage Timișoara, din Programul cultural național „Timișoara – Capitală Europeană a Culturii în anul 2023”. Expoziția este organizată de Muzeul Național al Banatului, în part

Finisajul expoziției „Patrimoniul sub reflectoare - Lumi Paralele”
2023-10-02 00:00 - 23:59
Ieri, 𝟎𝟏 𝐨𝐜𝐭𝐨𝐦𝐛𝐫𝐢𝐞 𝟐𝟎𝟐𝟑, am încheiat un alt capitol al poveștii noastre și a orașului și anume finisajul expoziția „𝑷𝒂𝒕𝒓𝒊𝒎𝒐𝒏𝒊𝒖𝒍 𝒔𝒖𝒃 𝒓𝒆𝒇𝒍𝒆𝒄𝒕𝒐𝒂𝒓𝒆 – 𝑳𝒖𝒎𝒊 𝑷𝒂𝒓𝒂𝒍𝒆𝒍𝒆„. Este momentul să ne oprim pentru o clipă și să transmitem mulțumiri întregii echipe Spotlight Heritage, pentru 6 ani de pasiune, dedicare și pentru povestea minunată pe care ați creat-o pentru Timișoara și oamenii săi. Ne-am bucurat de peste 4600 de vizitatori de-a lungul perioade în care expoziția a fost deschisă publicului, cu peste 45 de tururi ghidate gratuite, oferite la cerere pentru vârstnici, elevi de liceu, persoane cu dizabilități și nu numai.

Spotlight Heritage Timișoara/Patrimoniul sub refelctoare Timișoara este un proiect de suflet, o călătorie în timp și cultură, iar echipa noastră a făcut din el o experiență digitală incredibilă. Povestea orașului Timișoara și a oamenilor săi a prins viață în fața ochilor noștri, datorită pasiunii și efortului neîntrerupt.

Cu sprijinul celor de la Muzeul Național al Banatului, am reușit să aducem patrimoniul nostru neprețuit în lumea digitală, oferindu-vă șansa de a-l descoperi și de a-l admira în doar câteva click-uri și pentru acest lucru vă mulțumim!

Mulțumim și pentru sprijinul oferit de către Universitatea Politehnica Timisoara, care este un partener de neprețuit, iar susținerea sa ne-a dat aripi în toate momentele acestui proiect.

Nu în ultimul rând, le mulțumim tuturor partenerilor noștri care ne-au însoțit pe parcursul acestei frumoase călătorii – Asociația Timișoara 2023 – Capitală Europeană a Culturii, Centrul de Proiecte din Timișoara, CJT, Ministerul Culturii și tuturor celor care au fost alături de noi în fiecare etapă.

Echipa Spotlight Heritage vă mulțumește cu inimile pline de recunoștință și emoție. Suntem bucuroși că am putut împărtăși această călătorie cu voi, iar amintirile noastre vor rămâne mereu vii în tot ceea ce vom continua să facem de-a lungul proiectului nostru.

Patrimoniul sub reflectoare / Spotlight Heritage Timișoara este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EAA and Norway Grants.

Spotlight Heritage Timișoara celebrează cultura și patrimoniul istoric al Timișoarei șa City Celebration. Descoperă Timișoara prin aplicații inovatoare de realitate virtuală și mixtă.
2023-10-07 12:00 - 2023-10-08 17:00
În perioada 7-8 octombrie 2023, Spotlight Heritage Timișoara va face parte din evenimentul City Celebration, aducând în prim-plan bogăția patrimoniului timișorean. Cu această ocazie și pentru a sărbători orașul Timișoara, echipa Spotlight a pregătit o serie de evenimente pentru a sărbători istoria și cultura orașului și a Canalului Bega.

Festivalul Internațional de Cultură și Patrimoniu Digital – Demonstrații XR

În Muzeul Tehnic UPT – ExperimentariumTM va găzdui, în perioada 07 – 08 octombrie 2023, Festivalul Internațional de Cultură și Patrimoniu Digital – Demonstrații XR – Science and Tech Playground.

Această componentă a festivalului va aduce tehnologia digitală în inima orașului, oferind participanților oportunitatea de a se aventura într-o lume real-virtuală complexă. Cu ajutorul tehnologiilor de ultimă generație, vizitatorii vor explora virtual străzile Timișoarei, vor descoperi cele mai renumite monumente și vor învăța despre istoria și patrimoniul orașului prezentate în proiectul Patrimoniul sub reflectoare Timișoara.

Copiii și tinerii vor avea șansa de a explora fascinantele experimente de fizică și de a învăța despre istoria calculatoarelor și a orașului, ghidați de tutori cu experiență.

Tipare ale poeziei este o altă instalație digitală de care publicul se poate bucura. Realizată de artistul Marius Jurca (13m10j), aceasta este o instalație interactivă cu software personalizat prin care orașul Timișoara este descoperit prin poezie și culoare! Este un proiect interactiv care are la bază poezii create de scriitorul Robert Șerban, sub titlul „Poeme despre Domnișoara Timișoara”, parte din proiectul Patrimoniul sub reflectoare.

De asemenea, în muzeu va fi amplasată și instalația Physic AI Garden. Bazată pe inteligență artificială, aceasta este realizată de Anna Dumitru și Alex May, în colaborare cu proiectul CAPABLE și cu Revolution BioArt organizată de către Romanian Science Festival. Instalația oferă o experiență interactivă unică pentru participanți. Utilizând cele mai noi tehnologii digitale, aceasta prezintă o grădină virtuală dinamică, în care plante și ciuperci virtuale cresc și interacționează unele cu altele și cum diferite medicamente pot afecta organismele organice și le poate influența dezvoltarea.

Science and Tech Playground va fi deschis zilnic între orele 12:00 și 17:00, pentru a oferi o experiență captivantă tuturor celor dornici să descopere Timișoara într-un mod inovator.

Festivalul Internațional de Cultură și Patrimoniu Digital – Patrimoniul Canalului Bega

În cadrul Patrimoniul sub reflectoare Timișoara, Universitatea Politehnica Timișoara a adus în prim-plan canalul Bega și mediul său natural și istoric prin două instalații impresionante. În Spațiul UPT Campus Creativ (Bd. Vasile Pârvan Nr. 2, curtea Electro) va avea loc Festivalul Internațional de Cultură și Patrimoniu Digital – Patrimoniul Canalului Bega, prin care publicul poate descoperi Canalul Bega într-o altă lumină.

Prin intermediul tehnologiei de cartografiere și capturare a monumentelor și siturilor antropocentrice, artista norvegiană Ingrid Bjørnaali și artistul român Marius Jurca au reușit să surprindă detaliat canalul Bega și să-l readucă la viață prin intermediul scanărilor 3D. Munca celor doi artiști s-a materializat în lucrarea Ecourile Bega/ Bega Echoes, care va fi expusă pentru public.

De asemenea, prin lucrarea de realitate virtuală Patrimoniul Canalului Bega, realizată de studenții UPT, participanții vor avea ocazia să descopere poveștile oamenilor și informații despre biosfera din jurul Canalului Bega folosind tehnologii digitale de ultimă generație, acompaniați de versurile poetului Robert Șerban pentru a crea o atmosferă de neuitat.

Patrimoniul Canalului Bega va fi deschis zilnic între orele 12:00 și 17:00, invitând publicul să descopere bogăția istoriei și a naturii Canalului Bega.

Patrimoniul sub reflectoare Timișoara – Expoziția stradală

Această expoziție va invita publicul să pășească într-o călătorie de stimulare a simțurilor pe malurile Canalului Bega, prin diverse locații. Pornind de la Restaurant Flora, de pe malul Canalului Bega, sub ghidajul mediatorilor culturali, participanții vor explora spații urbane și puncte cheie ale dezvoltării orașului.

Va fi pusă în lumină importanța poveștilor personale și a experiențelor individuale în construirea identității orașului și a culturii sale. Programul de vizitare a expoziției stradale va fi zilnic între orele 15:00 și 17:00, oferind tuturor ocazia de a adăuga propria contribuție la categoria „Povestea Ta”, regăsită pe site-ul https://spotlight-timisoara.eu/.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple sau căutând „Spotlight Heritage Timișoara”.

Informații despre eveniment sunt disponibile și pe:

Pagina web: https://spotlight-timisoara.eu/

Facebook: https://www.facebook.com/SpotlightHeritageTimisoara/

Twitter: @spotlight_TM21

Instagram: @spotlight_tm

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de fondurile EEA și Norway Grants și de Municipiul Timișoara prin Centrul de Proiecte.

"Ecourile Bega/ Bega Echoes" - O călătorie digitală prin și de-a lungul Canalului Bega
2023-10-09 00:00 - 23:59
În cadrul Patrimoniul sub reflectoare Timișoara, Universitatea Politehnica Timișoara a adus în prim-plan canalul Bega și mediul său natural și istoric prin două instalații impresionante.

Ecourile Bega/ Bega Echoes”, realizat de artista norvegiană Ingrid Bjørnaali și artistul român Marius Jurca, reprezintă o incursiune remarcabilă în lumea tehnologiei, artelor și patrimoniului. Această creație digitală a fost realizată cu ajutorul tehnologiei de cartografiere și capturare a monumentelor și siturilor antropocentrice ale canalului Bega, aducând la viață această importantă cale navigabilă din Timișoara într-un mod cu totul aparte.

Utilizând tehnici avansate de cartografiere și scanare 3D, artiștii au surprins detaliile și frumusețea canalului Bega într-un mod captivant și autentic. Această inițiativă remarcabilă a adus o perspectivă nouă asupra importanței și frumuseții acestui loc emblematic.

O călătorie detalitată autentică

Prin scanările 3D nu numai că au fost realizate imagini de exceție a ecosistemului natural, dar artiștii au reușit să aducă la viață fiecare aspect al canalului Bega, punând în evidență istoria sa, cultura și elementele sale naturale. Integrând în aceste scanări inclusiv sunetele specifice și diverse ale florei și faunei ce poate fi regăsită de-a lungul canalului, aceștia au reușit să creeze o experiență cu totul imersivă. Ingrid și Marius au creat o călătorie digitală care îmbină detaliile și istoria canalului Bega, oferind publicului o privire autentică și impresionantă asupra acestui punct de referință din Timișoara.

„Ecourile Bega/ Bega Echoes” nu este doar o creație digitală; este o poveste impresionantă, unirea perfectă între artă, tehnologie și patrimoniu.

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de fondurile EEA și Norway Grants.

Patrimoniul canalului Bega - descoperă într-o nouă lumină canalul Bega prin intermediul tehnologiei și al poeziei
2023-10-09 00:00 - 23:59
În cadrul Patrimoniul sub reflectoare Timișoara, Universitatea Politehnica Timișoara a adus în prim-plan canalul Bega și mediul său natural și istoric prin două instalații impresionante: „Ecourile Bega/ Bega Echoes” și „Patrimoniul canalului Bega”.

Prin instalația „Patrimoniul canalului Bega”, studenții Universității Politehnica Timișoara au creat o experiență remarcabilă prin care publicul s-a putu bucura de unul ditnre cele mai cunoscute repere ale orașului. Această inițiativă digitală aduce în prim-plan canalul Bega și bogăția sa naturală și istorică printr-un clip video captivant ce străbate punctele esențiale ale orașului Timișoara.

O viziune captivantă asupra Canalului Bega

Proiectul reprezintă o incursiune virtuală remarcabilă, care permite privitorilor să exploreze și să descopere caracteristicile unice ale canalului Bega și legătura sa cu orașul Timișoara. Clipul video oferă imagini spectaculoase, ce pune în valoare conexiunea dintre oraș și unul dintre cele mai cunoscute repere ale sale. Fiecare secvență a clipului este însoțită de poezii inspirate de către Robert Șerban, evidențiind moștenirea culturală și naturală a orașului Timișoara. Această creație reprezintă o abordare inovatoare a prezentării istoriei și a peisajelor urbane.

„Patrimoniul Canalului Bega” este mai mult decât un simplu clip video; este o incursiune digitală ce ilustrează conexiunile puternice dintre natură, istorie și oraș. Creată de studenți pentru a evidenția bogăția și frumusețea canalului Bega, această experiență digitală aduce în prim-plan patrimoniul istoric și natural al Timișoarei într-un mod captivant și educațional.

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de fondurile EEA și Norway Grants.

Spotlight Heritage Timișoara aduce istoria și patrimoniul orașului la I Love Tech Timișoara.
2023-10-14 10:00 - 16:00 | Centrul Regional de Afaceri CRAFT, Bulevardul Eroilor de la Tisa nr.22, Timișoara, Timișoara, 300575
În perioada 13-14 octombrie, a avut loc evenimentul I Love Tech Timișoara, organizat la Centrul Regional de Afaceri Timișoara. Spotlight Heritage a avut plăcerea de a participa pe 14 octombrie ca și partener din partea Universității Politehnica Timișoara și a Centrului de ID/IFR și e-Learning, cu un stand interactiv cu diferite aplicații digitale de realitate virtuală și augmentată.

Acestea au permis participanților să exploreze istoria și patrimoniul orașului Timișoara într-un mod interactiv și captivant în lumea digitală. Prezența publicului a fost impresionantă, cu 6 ore continue de interacțiuni, discuții și descoperiri memorabile.

Participarea Spotlight Heritage Timișoara la I Love Tech Timișoara a fost un adevărat succes, demonstrând cum tehnologia poate fi utilizată pentru a păstra și valorifica patrimoniul cultural. Evenimentul a lăsat o impresie profundă asupra celor prezenți și a fost un pas înainte în promovarea și integrarea tehnologiilor digitale în studiul și aprecierea istoriei locale.

Toate aplicațiile digitale prezentate au fost create de studenții și profesorii de la Universitatea Politehnica Timișoara. Acest lucru nu numai că a demonstrat nivelul ridicat de competență și creativitate al comunității academice din Timișoara, dar a și subliniat importanța colaborării între educație și tehnologie.

I Love Tech Timișoara a fost mai mult decât un eveniment tehnologic, a fost o celebrare a inovației, istoriei și educației. Spotlight Heritage Timișoara a jucat un rol esențial în acest festival al tehnologiei și culturii, arătând că trecutul și viitorul pot coexista armonios în era digitală.

„Patrimoniul sub reflectoare – Lumi reînviate” – Spectacol de muzică și poezie, cu utilizarea tehnologiei digitale și elemente de AR
2023-11-05 19:00 - 20:00
„Patrimoniul sub reflectoare – Lumi reînviate”

duminică, 05 noiembrie 2023, ora 19:00

un spectacol de muzică și poezie, cu utilizarea tehnologiei digitale și elemente de realitate augmentată

„Patrimoniul sub reflectoare – Lumi reînviate” este un spectacol de muzică și poezie care aduce în prim-plan poveștile copilăriei, ale tinereții studenției și amintiri ale familiei, invitând publicul într-o călătorie deosebită. Trecutul și prezentul se contopesc într-o manieră inedită cu ajutorul tehnologiilor digitale și de realitate augmentată, ce vor crea un spectacol deosebit pentru publicul prezent, reînviind amintiri, imagini și momente din viața familiei Jecza și nu numai.

Duminică, 05 noiembrie 2023, de la ora 19:00, în interiorul Muzeul Jecza (Calea Martirilor 1989 51/45, Timișoara) ne vom bucura de muzica clasică interpretată de către Alexandra Guțu, Marcel Tolcea și amintirile din anii studențieiși amintirile de viață cu Smaranda Vultur și de poeziile lui Robert Șerban, ca parte a proiectului Patrimoniul sub reflectoare.

Sub lumina reflectoarelor, ne întoarcem pe drumurile trecutului, în sanctuarul amintirilor, un loc unde momentele pe care le credeam uitate vor prinde iar viața pe acorduri muzicale clasice. Fiecare acord muzical, fiecare vers rostit, fiecare frază citită va reaminti de jocurile de odinioară, de primele iubiri, de serile lungi de studiu și de reuniunile de familie pline de râsete și dragoste.

Intrarea este liberă, însă locurile sunt limitate la doar 60 de persoane, astfel că doritorii sunt rugați să își rezerve un loc prin completarea acestui formular:

Spotlight Heritage Timișoara / Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Informații despre eveniment sunt disponibile și pe:

Pagina web: https://spotlight-timisoara.eu/

Facebook: https://www.facebook.com/SpotlightHeritageTimisoara/

Twitter: @spotlight_TM21

Instagram: @spotlight_tm

Află mai multe despre impactul spectacolului AICI.

Concept & dezvoltarea tehnico-artistică: Diana Andone(Universitatea Politehnica Timișoara)Producție: Diana Andone, Mugur Mocofan, Silviu Vert(Universitatea Politehnica Timișoara)Interpretare muzică: Alexandra GuțuPoezii: Robert ȘerbanDramaturgia: Mariana Boșneac

Amintiri și memorii: Sorina Jecza, Andrei Jecza, Marcel Tolcea, Smaranda VulturImagini arhivă: Sorina JeczaAsistență scenografie, Video: Marius Tătaru, RafaelLeucuța (Universitatea Politehnica Timișoara)Crearea de experiențe de realitate augmentată/virtuală șiproiecție: Marius Tătaru, Emilian Porumb (studenți) &Rafael Leucuța (Universitatea Politehnica Timișoara)Comunicare, prelucrare date, texte și logistică: Radu Vasiu,Daciana Grasu, Vlad Mihăescu, Andrei Ternauciuc, CameliaCiuclea, Poliana Ilinca, Ema Gherman (UniversitateaPolitehnica Timișoara), Andrea Rotaru

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de Ministerul Culturii prin Centrul de Proiecte.

Spectacolul Patrimoniul sub reflectoare – Lumi reînviate: O călătorie culturală imersivă la Muzeul Jecza, unde memoriile, poezia, muzica și arta unei generații s-a reunit pentru o seară de excepție.
2023-11-05 19:00 - 21:30
Duminică, 05 noiembrie 2023, Spotlight Heritage Timișoara, a organizat în incinta Muzeului Jecza un spectacol remarcabil de muzică și poezie – Patrimoniul sub reflectoare – Lumi reînviate. Această inițiativă, a fost realizată de Universitatea Politehnica Timișoara în parteneriat cu Fundația Triade, ca parte a Programului Cultural Timișoara 2023 Capitală Europeană a Culturii.

Spectacolul a adus în prim-plan memoriile femeilor de cultură din spațiul timișorean, punând accent pe poveștile copilăriei, ale tinereții, studenției și pe amintiri ale familiei Jecza. Trecutul și prezentul s-au contopit într-o manieră inedită cu ajutorul tehnologiilor digitale și de realitate augmentată, creând un spectacol deosebit pentru publicul prezent, prin care a înviat imagini și momente ale culturii contemporane dezvoltate în jurul Muzeului Jecza, a zonei din cartierul Giroc.

„Ne-am dorit foarte mult ca amintirile femeilor din Timișoara să iasă la lumină. Istoria orașului este plină de consemnări și amintiri despre bărbați, dar am vrut să fie și altfel. Toate celelalte spectacole s-au axat în mod special pe poveștile dintr-un trecut ceva mai îndepărtat sau mai apropiat, în schimb acest spectacol [Lumi reînviate] este despre femeile de astăzi, despre femeile care astăzi au reușit să își pună amprenta în cultura și în arta timișoreană.”, a prezentat dr. Diana Andone, directorul Centrului de ID/IFR și e-Learning UPT.

Spectacolul a strâns aproape 100 de participanți, invitați, prieteni, foști colegi și cunoștințe, care s-au bucurat de poezie, muzică, texte și amintiri de viață din spațiul cultural contemporan al Timișoarei.

„Am dorit în special să realizăm acest spectacol aici [Muzeul Jecza], care este un spațiu cultural unic, cu dna. Sorina Jecza, și cu prietenii acesteia, cu prof. Smaranda Vultur, poetul Robert Șerban, care a scris poezii dedicate orașului în cadrul proiectului Spotlight Heritage, dar și scriitorul Marcel Tolcea, un prieten al familiei Jecza, iar ca invitat de excepție maestra Alexandra Guțu.”, a mai adăugat dr. Diana Andone.

Evenimentul a debutat cu amintirile doamnei Sorina Jecza: „…am vrut neapărat să aduc alături de mine prieteni, numindu-vă așa pentru că sunt mai bine de 23 de ani de când Fundația Triade există, 23 de ani de când prezența dvs. a fost muza pentru călăuza ce am fost.”, continuând să prezinte publicului amintiri despre familie, sora ei mai mare, Carmen, care a fost pentru ea o piatră de temelie.

Au urmat povești, discuții și alte amintiri ale tinereții, care au venit din partea scriitorului Marcel Tolcea, iar Robert Șerban, a încântat publicul cu poezii despre trecut și studenție, despre Timișoara, realizate în cadrul proiectului Spotlight Heritage, dar și din partea publicului care au împărtășit din propriile experiențe.

„Când a trebuit să cotrobăi prin arhiva familiei, mi-am luat de acolo acesta poză […] pentru că se zice e bine să te întorci spre copilărie și să privești în ochi copilul care ai fost și să te uiți la el cu duioșie, cu îngăduire, cu blândețe; să-ți sporești cumva zestrea aceasta pe care ei [părinții] ți-au dat-o.”, a transmis prof. Smaranda Vultur în momentul în care aceasta și-a făcut cunoscută prezența pe scenă.

Un moment de referință al serii a fost interpretarea live la violoncel a Suitei 1 de Johann Bach de către Alexandra Guțu, oferind astfel publicului o coloană sonoră vibrantă, ce a purtat gândurile tuturor și amintirile rostite și nerostite din trecut în prezent. Andrei Jecza a prezentat cât de importantă este interacțiunea cu arta de la o vârstă fragedă și cum se creează spații culturale dinamice și în continuă adaptare.

Spectatorii au împărtășit amintiri și întâmplări personale în legătură cu sculptorul Peter Jecza, cu Fundația Triade, dar și cu spațiul cartierului Giroc. Din amintirile și poveștile alese ca tipologii pentru identificarea cu diverse etape ale vieții sau relații personale, fiecare spectator a putut să identifice momente de viață proprii, care să le permită momente de reflecție intimă, personală, dar și să își regăsească energii de viață și de conexiune cu arta.

Evenimentul a fost o simfonie de muzică, poezie și tehnologie, conectând trecutul la prezent într-o manieră profundă și inedită. Memoriile personale și culturale au fost reanimate prin intermediul tehnologiei digitale, într-un dialog emoționant între istorie și inovație.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

Află mai multe despre spectacol AICI.

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de Ministerul Culturii prin Centrul de Proiecte.

Tururi ghidate gratuite la Muzeul Tehnic UPT și ExperiemntariumTM - locul în care fizica, chimia, istoria și arta sunt puse la dispoziția tuturor!
2023-11-07 00:00 - 23:59 | Muzeul Tehnic UPT și Experimentarium TM, Experimentarium TM, Timisoara, Timis, 300750, România
În 2023 Muzeul tehnic UPT – ExperimentariumTM a devenit locul de intersectare a științelor exacte, precum fizica și chimia, cu istoria, cultura și arta, contopindu-se și creând un nou spațiu de anvergură pentru un oraș plin de energie și de oameni pasionați de artă, cultură și nu numai.

În anul în care Timișoara este Capitală Europeană a Culturii, Spotlight Heritage Timișoara a organizat, printre multe altele, și XR Show Patrimoniul sub reflectoare Timișoara. Pentru toți cei care-și doresc să descopere lumea fascinantă a fizicii prin moduri practice și istoria orașului prin moduri inedite, în lumea digitală cu ajutorul tehnologiilor de realitate virtuală și augmentată am pregătit tururi ghidate GRATUITE. Acestea sunt realizate la cerere, iar până în prezent au fost realizate peste 30 de tururi.

Începând din mai 2023 și până în decembrie 2023 am pregătit pentru publicul larg zile și weekend-uri pline de activități precum:

– experimente de fizică și chimie

– tururi ghidate

– Canalul Bega văzut altfel

– tururi virtuale ale orașului și Timișoara în VR

– treasure hunt în realitate augmentată

– o istorie a orașului prezentată altfel

Și o mulțime de alte activități dedicate tinerilor și copiilor!

Un final de an plin de experimente și experiențe unice

În decembrie 2023 ne vedem la evenimentul de Closing Timișoara 2023 | Timișoara 2023 la nesfârșit, unde vom aduce, printre toate lucrurile prezentate până acum la ExperimentariumTM, alte câteva surprize. Urmărește în continuare programul nostru pe paginile de socializare pentru a afla despre ce este vorba!

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Informații despre eveniment sunt disponibile și pe:

Pagina web: https://spotlight-timisoara.eu/

Facebook: https://www.facebook.com/SpotlightHeritageTimisoara/

Twitter: @spotlight_TM21

Instagram: @spotlight_tm

Spotlight Heritage Timișoara / Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Spotlight Heritage Timișoara prezent la conferința Partenalia: o experiență digitală captivantă a patrimoniului cultural local
2023-11-15 00:00 - 23:59 | Consiliul Județean Timiș, Bulevardul Revoluției din 1989 nr. 17, Timișoara, Timis, 300034, România
La conferința Partenalia din 15 noiembrie 2023, care a avut loc la Timișoara, organizaă de Consiliul Județean Timiș, dr. Diana Andone, directorul Centrului de ID/IFR și e-Learning, de la Universitatea Politehnica Timișoara, a vorbit despre proiectul Spotlight Heritage Timișoara.

În cadrul prezentării sale, a fost subliniată importanța utilizării tehnologiilor digitale pentru promovarea și conservarea patrimoniului cultural local. Ea a prezentat proiectul Spotlight Heritage Timișoara, care utilizează realitatea virtuală (VR) și realitatea augmentată (AR) pentru a oferi vizitatorilor o experiență interactivă și captivantă a patrimoniului cultural al orașului Timișoara.

Proiectul Spotlight Heritage Timișoara include o serie de aplicații VR și AR care permit vizitatorilor să exploreze obiectivele turistice importante ale orașului, cum ar fi Sinagoga din cartierul Cetate, Biserica Millenium din cartierul Fabric sau Opera Națională Română. Aplicațiile sunt disponibile gratuit pentru dispozitivele mobile și pot fi descărcate de pe site-ul proiectului.

În cadrul conferinței, participanții au avut ocazia să testeze aplicațiile VR și AR marca Spotlight Heritage. Ei au fost impresionați de realismul și interactivitatea aplicațiilor, care le-au oferit o experiență unică de vizitare a obiectivelor turistice din Timișoara.

Conferința Partenalia a fost o oportunitate excelentă pentru dr. Diana Andone de a prezenta proiectul Spotlight Heritage Timișoara unui public larg de reprezentanți ai guvernelor locale intermediare din România și din alte țări europene. Proiectul a fost primit cu interes de către participanți, care au apreciat potențialul său de a promova și conserva patrimoniul cultural local.

Proiectul Spotlight Heritage Timișoara este un exemplu excelent al modului în care tehnologiile digitale pot fi utilizate pentru a promova și conserva patrimoniul cultural local. Aplicațiile VR și AR oferă o experiență interactivă și captivantă care poate ajuta vizitatorii să înțeleagă mai bine istoria și cultura orașului.

Prin intermediul proiectului Spotlight Heritage Timișoara, Universitatea Politehnica Timișoara contribuie la promovarea patrimoniului cultural local și la crearea unei experiențe de vizitare mai bogate și mai captivante pentru turiști.

Mai multe informații despre Partenalia găsiți AICI.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple sau căutând „Spotlight Heritage Timișoara”.

Concursul International Spotlight Heritage Student Contest 2023 și Interactive Digital Media Student Contest 2023
2023-11-17 11:00 - 18:00
Universitatea Politehnica din Timișoara organizează cea de-a treia ediție a International Spotlight Heritage Student Contest (ISHSC) 2023 și Interactive Digital Media Student Contest (IDMSC) 2023, aflat la a 9-a ediție, care se vor desfășura în data de 17 noiembrie 2023, începând cu ora 11:00 în Sala Polivalentă a Bibliotecii Centrale UPT, (Bd. Vasile Pârvan Nr. 2, Timișoara).

Concursurile IDMSc și ISHSC sunt deschise pentru studenți (licență, master, doctorat) și elevi de la oricare din instituțiile din România, Europa și SUA și sunt organizate de Centrul Multimedia și Centrul e-Learning al Universității Politehnica Timișoara în domeniile:

o Dezvoltare Web / Web Development – aplicații web, pe o temă de actualitate, de orice tip și format, inclusiv inteligență artificială

o Dezvoltare pentru dispozitive mobile / Mobile development – aplicații mobile care utilizează orice arhitectură de calcul și pentru orice platformă

o Design grafic și Producție Audio-Video / Graphic Design & Audio-Video production – banner web, template website, infografic, afiș / poster, broșură / leaflet, copertă, elemente de identitate vizuală, imagini digitale prelucrate, videoclipuri, spoturi publicitare, generice / promo / trailer, animații video, timelapse, efecte speciale / trucaje

o Internetul Obiectelor / Internet of Things – implementarea unui concept sau dispozitiv IoT care combină hardware, software și date pe o temă de actualitate (de exemplu casă inteligentă, rețea de senzori, roboți, altele).

o International Spotlight Heritage Student Contest (eXtended Reality) – aplicații AR/VR/XR realizate pe baza informațiilor libere din platforma Spotlight Heritage Timișoara – această secțiune are propriul regulament.

În cadrul concursului ISHSC 2023, studenți din 5 universități partenere de renume din România, Norvegia, Italia, Danemarca și Lituania, aducând o diversitate culturală și academică deosebită, vor conlucra în echipe internaționale, pentru a dezvolta proiecte ce integrează realitatea augmentată și virtuală și a crea artefacte digitale care să valorifice și să celebreze bogăția patrimoniului cultural al Timișoarei, ca parte a proiectului Spotlight Heritage Timișoara.

Perioada de înscrieri pentru IDMSC 2023 este deschisă până la 16 noiembrie la ora 12:00, prezentarea proiectelor, pitching-ul și jurizarea se vor concretiza în data de 17 noiembrie 2023 prin prezența fizică sau online. Talentul și creativitatea vor fi răsplătite cu premii în valoare de peste 5000 de euro oferite de finanțatori și de companiile partenere și posibilitatea de a fi nominalizați pentru prestigioasele EU Medeea Awards 2024 (ambele concursuri cumulat).

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de fondurile EEA și Norway Grants și de Municipiul Timișoara prin Centrul de Proiecte, Consiliul Județean Timiș, Ministerul Culturii, România.

Companiile partenere IDMSC 2023 sunt Nokia, Haufe-Leware, Cobalt Sign, SafeFleet, DeltaTel Group, Nutechnologies.

Informații și regulamentul IDMSC 2023 aici https://idmsc.cm.upt.ro/

Ediții anterioare https://idmsc.cm.upt.ro/idmsc2022/

Informații și regulamentul concursului ISHSC 2023 aici: https://spotlight-timisoara.eu/eveniment/regulation-for-international-spotlight-heritage-student-contest-2023/

Ediții anterioare https://spotlight-timisoara.eu/eveniment/ishsc-2022-si-a-prezentat-castigatorii-tururi-vr-interactive-si-aplicatii-mr-dezvoltate-de-studenti-internationali/

Mai multe detalii despre câștigătorii din acest an de la ISHSC 2023 puteți găsi AICI.

Spotlight Heritage Timișoara / Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants. Proiectul Virtual Spotlight Heritage Timisoara beneficiază de un grant de € 97.000 de la Islanda, Liechtenstein și Norvegia prin EEA and Norway Grants.

Câștigătorii concursului International Spotlight Heritage Student Contest 2023 și Interactive Digital Media Student Contest 2023
2023-11-20 00:00 - 23:59
Universitatea Politehnica din Timișoara a organizat cea de-a treia ediție a International Spotlight Heritage Student Contest (ISHSC) 2023 și Interactive Digital Media Student Contest (IDMSC) 2023, aflat la a 9-a ediție, în data de 17 noiembrie 2023, în Sala Polivalentă a Bibliotecii Centrale UPT.

În cadrul concursului International Spotlight Heritage Student Contest (ISHSC) 2023, au participat studenți din 3 universități partenere de renume din România, Norvegia și Italia, care au conlucrat în echipe internaționale pentru a dezvolta proiecte ce au integrat realitatea mixtă și virtuală și au creat artefacte digitale care să valorifice și să celebreze bogăția patrimoniului cultural al Timișoarei, ca parte a proiectului Spotlight Heritage Timișoara. Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de fondurile EEA și Norway Grants și de Municipiul Timișoara prin Centrul de Proiecte.

Câștigătorii secțiunii International Spotlight Heritage Student Contest (eXtended Reality), parte din Interactive Digital Media Student Contest, a fost echipa formată din: Marius Tătaru și Emilian Porumb – Universitatea Politehnica Timișoara (România), Inge Johan Johannson – Universitatea din Agder (Norvegia), Mara Valente – Università Roma Tre (Italia), Ilaria Filonzi – Università di Genova (Italia), Giulia Vigo – Università di Modena e Reggio Emilia (Italia).

Mai multe detalii despre competiție puteți găsi AICI.

Aceștia au realizat proiectul Giroc & Timisoara 2023 în VR, ca o continuă dezvoltare a aplicației de Realitate Virtuală(VR) Spotlight Heritage prin includerea de elemente de joc și de gamificare, prin modificarea interfeței vizuale, adăugarea de elemente grafice noi, de integrarea cu elemente interactive a Muzeului Jecza, Parcul de sculptură Triade și Casa Tineretului, ca repere ale cartierului Giroc și, de asemenea, a fost adăugat un asistent, care să însoțească utilizatorii prin aplicație. Echipa a realizat pe scena din realitate virtuală a Palatului Culturii din Timișoara și un joc care validează informațiile, într-o îmbunătățire a experienței utilizatorilor și a elementelor participative, de internalizare a poveștilor orașului.

Premiul doi a fost obținut de aplicația de realitate mixtă Timisoara 2023 Quest în MR realizată de Marius Tătaru, Emilian Porumb – Universitatea Politehnica Timișoara (România) și Minh Tuan Hua – Universitatea din Agder (Norvegia), care a inclus modificări de intrefață, noi elemente grafice și obiectele specifice artei contemporane și Revoluției din 1989, integrate cu scopul de a stimula utilizatorii prin personalizarea interacțiunii cu artefactele și obiectele de artă.

„Sunt impresionat de muncă studenților din echipele internaționale, mai ales de modul în care au reușit să dezvolte lucrând și online și în Timișoara. Dorim să dezvoltăm în continuare și o componentă de cercetare în relația de Human- Robot Teaming, de umanizare a roboților și a tehnologiilor, care să conțină și o componentă de cultură și patrimoniu.”, a declarat Filippo Sanfilippo, profesor la Facultatea de Inginerie și Știință, Universitatea din Agder (UiA), Norvegia.

Profesoara Antonella Poce de la Universitatea Roma Tre, Italia a declarat ” Este un proiect impresionat care permite co-crearea cu echipe de studenți mixte, puternic inovator și unic în contextul experiențelor muzeale.”

”Elementele de personalizare și de gamificare introduse în acest an, modul în care se schimbă perspectiva personală a fiecărui utilizator, cred că aduc multe beneficii aplicațiilor de realitate virtuală și mixtă. Felicitărilor studenților din trei țări pentru munca în echipă.” a declarat președintele juriului ISHSC 2023, Dr. Diana Andone, de la Universitatea Politehnica Timișoara.

Centrul Multimedia și Departamentul de ID/IFR și educație digitală din cadrul Universității Politehnica Timișoara îi felicită pe toți participanții din acest an din cadrul Interactive Digital Media Student Contest, dar în special pe câștigătorii pentru determinarea de a realiza proiecte diverse și modul inovativ în care au integrat tehnologii convergente multimedia.

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de fondurile EEA și Norway Grants și de Municipiul Timișoara prin Centrul de Proiecte.

𝐃𝐢𝐠𝐢𝐭𝐚𝐥 𝐒𝐤𝐢𝐥𝐥𝐬 𝐚𝐧𝐝 𝐂𝐨𝐦𝐩𝐞𝐭𝐞𝐧𝐜𝐞𝐬 / 𝐂𝐨𝐦𝐩𝐞𝐭𝐞𝐧𝐭̦𝐞 𝐬̦𝐢 𝐚𝐛𝐢𝐥𝐢𝐭𝐚̆𝐭̦𝐢 𝐝𝐢𝐠𝐢𝐭𝐚𝐥𝐞 - Workshop
2023-12-08 10:00 - 14:00
Universitatea Politehnica Timișoara, prin Departamentul ID/IFR și educație digitală și Centrul Multimedia, împreună cu Alianța de Universități Europene E³UDRES², Muzeul Național al Banatului și IEEE Romania, organizează vineri, 8 decembrie 2023, între orele 10:00 – 14:00, cea de-a opta ediție a workshopului Digital Skills and Competences / Competențe și abilități digitale, pe tema Competențe digitale în cultură și industriile creative /Digital Skills for Culture & Creative Industries Workshop, integrat în Spotlight Heritage Timisoara. În această ediție vor prezenta și dezbate teme de Cultura digitală, patrimoniu digital, Antreprenoriat digital, Realitate Augmentată/Virtuală/Extinsă, Media Experimentală, Blockchain specialiști de nivel național și internațional (din SUA, Anglia, Austria, Olanda, Norvegia, Grecia, Italia, Spania și România), studenți antreprenori și experți din companii, care vor demonstra prin exemple practice, impactul pe care competențele digitale îl pot avea în cultură, industrii creative, educație și cum acestea pot stimula inovarea.

Evenimentul va avea loc fizic în Timișoara, în Amfiteatrul K1, Centrul de Conferințe UPT, B-dul Vasile Pârvan, Nr. 2 B, dar și online și se adresează actorilor din domeniul culturii, educației, inovării și al industriilor creative.

Prezentările se vor desfășura în română și în engleză, iar participanții vor primi Digital Skills Workshop Participant Open Badges (Certificate digitale deschise) online și în plus, Certificate de participare pentru participanții fizic, în sală.

Patrimoniul sub reflectoare / Spotlight Heritage Timișoara este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EAA and Norway Grants.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

Pentru înregistrarea fizică, vă rugăm să completați formularul regăsit AICI.

Pentru înregistrarea online, vă rugăm să vă înregistrați prin acest formular.

Regăsiți evenimentul pe social media AICI.

Expertize despre viitor, educație, digitalizare, cultură și inovare la cea de-a opta ediție a Workshop-ului competențe digitale în cultură și industriile creative/ Digital Skills for Culture & Creative Industries Workshop
2023-12-09 00:00 - 23:59
Sute de participanți din țară și străinătate, din mediul academic, al inovării, dar și din domeniul industriilor creative s-au adunat vineri, 08 decembrie 2023, la cea de-a opta ediție a workshop-ului internațional de competențe digitale în cultură și industriile creative/ Digital Skills for Culture & Creative Industries Workshop. Specialiști de nivel național și internațional (din SUA, Austria, Olanda, Norvegia, Grecia, Italia, Spania, Suedia și România), studenți și experți, au demonstrat prin exemple practice, impactul pe care competențele digitale îl pot avea în cultură, industrii creative, educație și cum acestea pot stimula inovarea.

Universitatea Politehnica Timișoara a găzduit vineri cea de-a opta ediție a workshop-ului competențe digitale în cultură și industriile creative/ Digital Skills for Culture & Creative Industries Workshop – un eveniment cheie al colaborării internaționale a Universității Politehnica Timișoara cu actori din mediul tehnic, digital și cultural, fiind integrat în cadrul proiectului cultural Spotlight Heritage Timișoara. În colaborare cu Departamentul de ID/IFR și Educație Digitală, Centrul Multimedia, Alianța de Universități Europene E³UDRES², Muzeul Național al Banatului, Proiectul EBSI-NE și IEEE Romania, workshopul a reprezentat o adevărată oportunitate pentru participanți să schimbe idei și să prezinte ultimele inovații din lumea digitală.

Participanții, inclusiv specialiști din SUA, Austria, Olanda, Norvegia, Grecia, Italia, Spania, Suedia și România, alături de studenți, s-au dedicat prezentării și dezbaterii unor subiecte de importanță vitală pentru industria digitală actuală. Evenimentul a avut loc atât fizic, în Centrul de Conferințe al Universității Politehnica Timișoara, cu 50 de participanți, cât și online fiind transmis simultan pe platformele Zoom și Facebook, unde au fost prezente peste 750 de persoane.

Explorarea competențelor digitale în domeniul cultural și creativ

Tematica evenimentului a fost Competențe digitale în cultură și industriile creative /Digital Skills for Culture & Creative Industries Workshop, integrat în Spotlight Heritage Timișoara, evenimentul fiind divizat în două componente esențiale.

Prima parte a constat dintr-un seminar public de demistificare EBSI-NE, unde a fost discutată extinderea nodurilor EBSI și programul Europa Digitală (DEP), subliniind sprijinul oferit de infrastructura vitală a European Blockchain Services Infrastructure (EBSI). În această parte au avut loc următoarele prezentări:

Prof. univ. Dr. Ing. Radu Vasiu & Dr. Ing. Diana Andone, Universitatea Politehnica Timișoara, Dr. Carmen Holotescu, Universitatea „Ioan Slavici” Timișoara – EBSI-NE: Infrastructura europeană de servicii Blockchain – Extinderea nodurilor. Prezentare generală a proiectului și rolul UPT / ENSI-NE: European Blockchain Services Infrastructure – Nodes Expansion. Project overview and UPT role

Cosmin Cioranu, UEFISCDI – EBSI-NE: Servicii de sprijin și centre de competență / EBSI-NE: Support services and Competences Centers

Ș.l. Dr. ing. Andrei Ternauciuc, drd. Ing. Victor Holotescu, Universitatea Politehnica Timișoara – Modul în care acreditările verificabile pe EBSI îmbunătățesc educația și competențele digitale / How Verifiable Credentials on EBSI enhance Education and Digital Skills

Lluís Alfons Ariño Martín, Universitat Rovira I Virgili, Spain (online) – Actualizare privind grupurile EBSI pentru educație și alte sectoare / Update on EBSI clusters for education, and other sectors

drd. Ing. Victor Holotescu, Universitatea Politehnică Timișoara – Colecția de NFT-uri Spotlight Heritage Timișoara / Collection of the Spotlight Heritage Timisoara NFTs

În cea de-a doua parte, atenția s-a îndreptat către Competențele Digitale pentru Cultură și Industriile Creative. Această secțiune a adus în prim-plan actori cheie din domeniul culturii, educației, inovării și al industriilor creative, oferind o platformă de colaborare și dialog, esențială pentru evoluția continuă în acest domeniu.

Prof. univ. Dr. Ing. Radu Vasiu, Universitatea Politehnica Timișoara – Implicarea E3UDRES2 în dezvoltarea de competențe digitale / Involvement of E3UDRES2 in the development of digital skills

Prof. dr. ing. Cristian-Győző Haba, Universitatea Tehnică “Gh.Asachi” Iași (online) – Educația IEEE în România / IEEE Education in Romania

Dr. Ing. Diana Andone, Universitatea Politehnica Timișoara – Using Generative Artificial intelligence for education and creative industries. / Inteligență artificială generativă pentru educație și industrii creative.

Prof. Rune Andersen, University of Agder, Norvegia – e-Sporturile în cadrul academic – educație pentru forța de muncă de mâine / Academic esports – education for the workforce of tomorrow

Ass.-Prof. Chiara Zuani, University of Graz, Austria (online) – Competențele digitale în muzee: de la implicare la sustenabilitate / Digital Competences in Museums: from engagement to sustainability

Arnold Pears, KTH Royal Institute of Technology, Suedia (online) – Competențe generative de inteligență artificială pentru viitorii profesioniști / Generative AI skills for future professionals

Prof. Markus Seidl, Fachhochschule St. Pölten GmbH, Austria (online) – Cultură Digitală / Digital culture

Sarah Bosch, Saxion University of Applied Sciences, Olanda (online) – Media și învățare: Competența digitală și utilizarea metodelor inovatoare de învățare în învățământul superior / Media & learning: Digital competence and the use of innovative learning methods in higher education

Dimitra Vinatsella, University of Piraeus, Greece (online) – Competențe digitale deschise pentru educație – cursurile online / Open Digital Competences for Education – the Online Courses

drd. Ing. Marius Tătaru & Emilian Porumb, Universitatea Politehnica Timișoara – Aplicațiile VR și MR Spotlight Heritage Timișoara / Spotlight Heritage VR and MR apps

Giulia Vigo, Università di Modena e Reggio Emilia, Italia (online) – Cultură digitală și experiența Spotlight Heritage / Digital Culture and Spotlight Heritage Experiences

Sonja Schachinger – Producător, curator și mediator în artă și știință, Revoluția BioArt, Austria – Lucrări de artă în materiale digitale / Artworks in Digital Materials

Oana Romocea, Romanian Science Festival, Revoluția BioArt, Romania – Romanian Science Festival: Competentele digitale in educația STEM / Romanian Science Festival: Digital Competencies in STEM education

Mirela Stoeac Vlăduți, MV Sci-Art, Romania – MV Sci-Art actions

Prof. Mark Frydenberg, Bentley University, USA (online) – Cum folosesc profesorii Metaverse și AI / How teachers use Metaverse and AI

Workshopul a inclus și studii de caz despre impactul pe care digitalizarea îl are asupra educației și culturii, cu exemple din Timișoara dar și din Europa, precum și studii despre inițiativele și proiectele care pot modela educația viitorului. Printre exemplele de bună practică oferite, se numără proiectele EBSI-NE, OpenDigCompEdu, E³UDRES² și Patrimoniul sub reflectoare/Spotlight Heritage Timișoara.

Participarea a fost liberă, prezentările s-au desfășurat atât în română, cât și în engleză iar participanții au primit Digital Skills for Education & Innovation Participant Open Badges (Certificate digitale deschise) pentru participarea online și în plus, Certificate de participare pentru participanții din sală.

Toate workshopurile sunt integrate, cu activități și teste în platforma de cursuri online gratuite a UPT, UniCampus, la https://unicampus.ro/ și pot fi urmate de către oricine, la final fiind acordat un certificat de absolvire.

Înregistrarea evenimentului precum și informații suplimentare despre temele dezbătute și prezentatori sunt disponibile accesând: https://elearning.upt.ro/ro/event/workshop-digital-skills-2023/

Patrimoniul sub reflectoare / Spotlight Heritage Timișoara este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EAA and Norway Grants.

XR Show Patrimoniul sub reflectoare Timișoara | Timișoara 2023 la nesfârșit.
2023-12-09 11:00 - 2023-12-10 17:00
XR Show Patrimoniul sub reflectoare Timișoara, organizat de Universitatea Politehnica Timișoara, va cuprinde demonstrații de tehnologii digitale, experimente științifice și prezentări remarcabile ale patrimoniului cultural al orașului, aducând în prim-plan inovații și tehnologii de vârf.

Evenimentul va avea loc în data de 09 – 10 decembrie 2023, în spațiul Muzeului Tehnic UPT – ExperimentariumTM, între orele 11:00 – 17:00, iar participarea este gratuită.

Vor fi incluse diferite tehnologii digitale precum realitatea augmentată, virtuală și mixtă, holograme și aplicații interactive, toate prezentate sub forma unor tururi ghidate în incinta Muzeului UPT. Participanții vor avea oportunitatea de a experimenta demonstrații spectaculoase de fizică și experimente de chimie ce vor stimula toate cele 5 simțuri, precum și de a descoperi premierele tehnice ale Timișoarei.

Punctul central al evenimentului vor fi instalațiile interactive fiind posibile cu ajutorul ochelarilor de realitate virtuală și mixtă, un concept dezvoltat de Universitatea Politehnica Timișoara. Vizitatorii vor putea experimenta „o călătorie virtuală scurtă” prin istoria cartierelor vechi ale orașului, folosind tehnologii de realitate augmentată și virtuală, și vor putea asculta povești ale diversității multiculturale și multietnice ale orașului.

De asemenea, se vor putea bucura de interacțiuni unice cu obiecte de patrimoniu scanate 3D și integrate în aplicațiile de realitate mixtă, prin care vor avea oportunitatea de a completa jocul interactic pe care Spotlight Heritage l-a pregătit pentru cei curioși.

Printre elementele incluse în XR Show se numără:

„Patrimoniul sub reflectoare Timișoara – Digital & Virtual”, o colecție ce include un website online și mai multe aplicații mobile, printre care se regăsesc aplicații de realitate augmentată și virtuală ce oferă o perspectivă interactivă asupra istoriei și patrimoniului orașului.

„SH Culture App”, o aplicație de realitate augmentată pentru patrimoniu și vederi panoramice ale Timișoarei, unde publicul este purtat prin istoria a 5 cartiere emblematice, dezvăluită prin videoclipuri 3D și scanări 3D ale patrimoniului muzeului, putând să viziteze clădirile în 360 de grade cu ochelari VR.

Diverse reprezentații culturale precum instalația digitală „Ecourile Bega”, realizată de artista norvegiană Ingrid Bjørnaali și de artistul român Marius Jurca, ce explorează istoria culturală a Canalului Bega.

„Tipare ale poeziei”, o altă instalație digitală realizată de artistul Marius Jurca (13m10j), bazându-se pe un software personalizat, prin care poți „picta” orașul Timișoara prin culoare și pe versurile poeziilor lui Robert Șerban.

„Physic AI Garden” creată de Anna Dumitru și Alex May, în colaborare cu Proiectul CAPABLE, oferind o perspectivă inedită asupra interacțiunii dintre fizică și inteligența artificială.

„Istoria UPT și a MECIPT in VR”, o prezentare virtuală a istoriei Universității Politehnica Timișoara și a primului calculator electronic universitar din România.

Prin această expoziție remarcabilă, evenimentul XR Show Patrimoniul sub reflectoare Timișoara oferă participanților nu doar o incursiune în tehnologii de ultimă generație, ci și o călătorie captivantă prin istoria, cultura și diversitatea orașului. Este o ocazie unică de a descoperi potențialul inovației tehnologice de a da viață și a evidenția valorile culturale și istorice bogate ale Timișoarei într-un mod spectaculos și interactiv.

Spotlight Heritage Timișoara / Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Regăsiți evenimentul pe social media AICI.

Spectacolul Patrimoniul sub reflectoare – Femei ale viitorului | Timișoara 2023 la nesfârșit
2023-12-10 18:00 - 20:00
„Patrimoniul sub reflectoare – Femei ale viitorului”

duminică, 10 decembrie 2023, la Universitatea Politehnica Timișoara, ARChA, 1MV, Bd. Mihai Viteazul 1, Timișoara, ora 18:00 – 20:00

un spectacol de teatru, muzică și dans, cu utilizarea tehnologiei digitale și elemente de realitate augmentată

„Patrimoniul sub reflectoare – Femei ale viitorului” este un spectacol de teatru, muzică și dans care își propune să recupereze și să celebreze memoriei și a poveștilor locuitorilor de ieri și de astăzi ai Timișoarei, aducând în prim-plan inovațiile tehnice ce au marcat orașul, ilustrate prin biografiile unor personalități remarcabile, în special femei din domeniul științei și al învățământului superior din cadrul Universității Politehnica din Timișoara.

Spectacolul va fi o strălucitoare punere în scenă a inovației reprezentate de realizarea primului calculator electronic universitar din România, MECIPT, în anul 1961, evidențiind, de asemenea, contribuțiile adesea subestimate ale femeilor din Politehnică. Într-un efort de implicare directă a comunității, participanții vor fi încurajați să devină exploratori activi ai istoriei și științei, descoperind astfel semnificația profundă a patrimoniului cultural și științific al orașului.

Partea excepțională a acestui spectacol o constituie utilizarea tehnologiilor digitale avansate, precum proiecțiile 3D de tehnologie mixtă și elementele de realitate augmentată. Acestea sunt create de studenții și profesorii Centrului Multimedia al Universității Politehnica Timișoara, aducând astfel o notă modernă și captivantă întregului eveniment.

Această colaborare interdisciplinară între artă, tehnologie și istorie pune în evidență nu doar evoluția tehnologică a orașului, ci și contribuția inestimabilă a femeilor în formarea și dezvoltarea acestui domeniu. Spectatorii vor fi invitați într-o călătorie fascinantă, în care trecutul și viitorul se împletesc armonios, aducând la lumină latura mai puțin cunoscută a patrimoniului cultural și tehnologic al Timișoarei.

„Patrimoniul sub reflectoare – Femei ale viitorului” este mai mult decât un spectacol – prin această producție artistică, Universitatea Politehnica Timișoara oferă publicului nu doar un spectacol, ci o experiență unică, un ecou care transcede timpul și aduce onorarea meritată a moștenirii culturale și tehnologice a Timișoarei, evidențiind rolul semnificativ al femeilor în definirea și modelarea viitorului nostru comun.

Spotlight Heritage Timișoara / Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Află mai multe despre impactul spectacolului AICI.

Concept & dezvoltarea tehnico-artistică:Diana Andone (Universitatea Politehnica Timișoara)Producție: Diana Andone, Mugur Mocofan, Silviu Vert(Universitatea Politehnica Timișoara)Regia: Mădalina Ghițescu- PetreScenariu: Mariana BoșneacActori: Mădalina Ghițescu-Petre, Dana Mirela Puia, Patricia Gavril ChifuMuzica: Dan SimionAsistență scenografie, Video:Marius Tătaru, Rafael Leucuța (Universitatea Politehnica Timișoara)Crearea de experiențe de realitate augmentată/virtuală și proiecție:Marius Tătaru, Emilian Porumb (studenți) & Rafael Leucuța(Universitatea Politehnica Timișoara)Comunicare, prelucrare date, texte și logistică:Radu Vasiu, Daciana Grasu, Vlad Mihăescu, Andrei Ternauciuc,Camelia Ciuclea, Poliana Ilinca, Emanuela Gherman(Universitatea Politehnica Timișoara)

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de Ministerul Culturii prin Centrul de Proiecte.

Spectacolul "Patrimoniul sub reflectoare – Femei ale viitorului" – O încheiere glorioasă a anului 2023, ce a celebrat inovarea și excelența feminină din Universitatea Politehnica Timișoara
2023-12-11 00:00 - 23:59
Duminică, 10 decembrie, printr-un spectacol de teatru, muzică și dans, care a adus în prim-plan inovațiile tehnice ce au marcat orașul, ilustrate prin biografiile unor personalități remarcabile, în special femei din domeniul științei și al învățământului superior din cadrul Universității Politehnica din Timișoara.

Organizat de Universitatea Politehnica Timișoara, prin Spotlight Heritage Timișoara, evenimentul reprezintă de-a 11-a producție culturală și ultimul spectacol din anul 2023 din seria adusă în fața publicului de către proiectul Spotlight Heritage Timișoara, ca parte a programului cultural național „Timișoara – Capitală Europeană a Culturii în anul 2023”.

Spectacolul a reunit peste 150 de persoane, care au fost martore la descoperirea unei file de istorie prin bibliografii ale unor personalități remarcabile, femei din domeniul științei și al învățământului superior din cadrul Universității Politehnica din Timișoara.

„Am fost profund impresionat de impactul spectacolului din această seară. Acest eveniment remarcabil a reușit să pună în lumină nu doar contribuțiile extraordinare ale femeilor din trecutul și prezentul Timișoarei, ci și să îmbine cu măiestrie arta, tehnologia și istoria într-un mod care ne-a captivat imaginația. A fost o onoare să vedem cum această producție a adus în prim-plan povestea inovatoare a orașului nostru și contribuția esențială a femeilor la modelarea viitorului nostru comun.”, conf. Dr. Ing. Florin Drăgan, rectorul Universității Politehnica Timișoara.

Acompaniați de Maria (o elevă de clasa a XII-a), care a fost personajul și călăuza acestui spectacol, cei prezenți au călătorit înapoi în timp, de la înființarea Politehnicii, prin decret regal, până în zilele noastre, pentru a cunoaște excelența feminină în diverse ipostaze, întruchipări arhetipale ale unor valori profesionale și umane – curiozitate, spirit critic, creativitate, perseverență, muncă, spirit de inițiativă, devotament, generozitate, empatie, spirit de sacrificiu. Prin intermediul unor monologuri, dar și cu ajutorul tehnologiei digitale, Maria întâlnește personalități excepționale din istoria Politehnicii – femei care îmbină realizări deosebite din zona cercetării și inovării, pioniere în fondarea și consolidarea de noi specializări academice și facilități de cercetare, activitatea didactică și de mentorat și din postura de soții și mame.

Un happening performativ, documentar despre universul feminin al Politehnicii Timișoara, o abordare curajoasă de pionerat, un afterimage feminin de impact care aduce în prim-planul colectiv personalități feminine puternice prin contribuția enormă adusă domeniilor de cercetare, mecanică, biochimie, electrotehnică, medicină, sport, robotică, VR și e-learning, precum și necesitatea atragerii atenției asupra schimbării perspectivelor cu privire la o filă de istorie ce va avea multe file albe rămase nescrise. O pagină de istorie nescrisă încă complet ce așteaptă să se aștearnă. Un omagiu candid pentru Filofteia Dobrescu, Viorica Anton, Delia Perju, Coleta de Sabata, Doina Drăgulescu, Monica Petrea Izvercian, Carmen Grecea, Camelia Macoviciuc, Lăcrămioara Stoicu Tivadar, Ioana Ionel, Alina Dumitrel, Diana Andone și tuturor studentelor de ieri, azi și din viitor ale ale Universității Politehnica din Timișoara urmărind dacă se va alătura Maria studentelor-lider din zilele noastre.

Fiind o adevărată colaborare interdisciplinară între artă, tehnologie și istorie, spectacolul „Patrimoniul sub reflectoare – Femei ale viitorului” a pus în evidență nu doar evoluția tehnologică a orașului, ci și contribuția inestimabilă a femeilor în formarea și dezvoltarea acestui domeniu.

„Dincolo de splendoarea sa artistică, spectacolul a reprezentat un efort concret de a aduce în lumină poveștile fascinante și adesea neglijate ale femeilor care au contribuit la evoluția tehnologică și culturală a Timișoarei. Această producție remarcabilă aduce un omagiu meritat trecutului, onorând în același timp impactul prezentului și încurajând studentele să le calce pe urme”, a declarat Dr. Dianei Andone, directorul Departamentului de ID/IFR și educație digitală.

Prin această producție artistică, Universitatea Politehnica Timișoara oferă publicului nu doar un spectacol, ci o experiență unică, un ecou care transcede timpul și aduce onorarea meritată a moștenirii culturale și tehnologice a Timișoarei, dar și moștenirea femeilor și rolul pe care acestea l-au avut în definirea și modelarea trecutului și viitorului.

Spectacolul a fost înregistrat și va fi difuzat de către TVR Timișoara și va fi disponibil și pe site https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara”.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Află mai multe despre spectacol AICI.

Evenimentul face parte din inițiativa digitală culturală Spotlight Heritage Timișoara, parte a Programului Cultural Timișoara 2023 Capitală Europeană a Culturii și este co-finanțat de Ministerul Culturii prin Centrul de Proiecte.

XR Show Patrimoniul sub reflectoare Timișoara – evenimentul care a prezentat oamenii, cultura și patrimoniul orașului Timișoara prin inovări tehnice și digitale
2023-12-12 00:00 - 23:59
Un sfârșit de săptămână cu adevărat fascinant plin de experimente de fizică și chimie, demonstrații de tehnologie digitală și prezentări remarcabile ale patrimoniului cultural al orașului, ce au adus în atenția a 200 de vizitatori inovații și tehnologii de vârf la liber acces!

În weekend-ul 09-10 decembrie 2023, cu prilejul desfășurării evenimentului de închidere a programului cultural național „Timișoara – Capitală a Culturii Europene în 2023”, Universitatea Politehnica Timișoara a organizat, prin Spotlight Heritage Timișoara, XR Show Patrimoniul sub reflectoare Timiș.

Muzeului Tehnic UPT – ExperimentariumTM a devenit pentru două zile întregi terenul de joaca, de vizitat și de descoperit pentru copii și adulți de-o potrivă. Au fost incluse diferite tehnologii digitale pentru realitatea augmentată, virtuală și mixtă, holograme și aplicații interactive, toate prezentate sub forma unor tururi ghidate în incinta Muzeului UPT. Participanții au avut oportunitatea de a experimenta demonstrații spectaculoase de fizică și experimente de chimie care le stimulau cele 5 simțuri, pentru și de a descoperi premierele tehnice ale Timișoarei.

Printre elementele incluse în XR Show s-au enumerat:

„Patrimoniul sub reflectoare Timișoara – Digital & Virtual”, o colecție ce include un website online și mai multe aplicații mobile, printre care se regăsesc aplicații de realitate augmentată și virtuală ce oferă o perspectivă interactivă asupra istoriei și patrimoniului orașului.

„SH Culture App”, o aplicație de realitate augmentată pentru patrimoniu și vederi panoramice ale Timișoarei, unde publicul este purtat prin istoria a 5 cartiere emblematice, dezvăluită prin videoclipuri 3D și scanări 3D ale patrimoniului muzeului, putând să viziteze clădirile în 360 de grade cu ochelari VR.

Diverse reprezentații culturale precum instalația digitală „Ecourile Bega”, realizată de artista norvegiană Ingrid Bjørnaali și de artistul român Marius Jurca, ce explorează istoria culturală a Canalului Bega.

„Tipare ale poeziei”, o altă instalație digitală realizată de artistul Marius Jurca (13m10j), bazându-se pe un software personalizat, prin care poți „picta” orașul Timișoara prin culoare și pe versurile poeziilor lui Robert Șerban.

„Physic AI Garden” creată de Anna Dumitru și Alex May, în colaborare cu Proiectul CAPABLE, și parte din Revoluția BioArt, organizat de Romanian Science Festival, oferind o perspectivă inedită asupra interacțiunii dintre fizică și inteligența artificială.

„Istoria UPT și a MECIPT in VR”, o prezentare virtuală a istoriei Universității Politehnica Timișoara și a primului calculator electronic universitar din România.

Evenimentul a oferit participanților nu doar o incursiune în tehnologii de ultimă generație, ci și o călătorie excepțională prin istoria, cultura și diversitatea pe care orașul Timișoara o are de oferit. A reprezentat o ocazie unică de a descoperi potențialul inovației tehnologice de a da viață obiectelor neînsuflețite și de a evidenția valorile culturale și istorice ale orașului prin moduri spectaculoase și interactive.

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

Link aplicații pentru utilizatorii Android: https://is.gd/SjiIgv

Link aplicații pentru utilizatorii iOS: https://is.gd/y6JxeV

Spotlight Heritage Timișoara / Patrimoniul sub reflectoare este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.

Spotlight Heritage Timișoara NFTs (non-fungible tokens) – o modalitate unică de apreciere și conservare a patrimoniului cultural al Timișoarei în lumea digitală
2023-12-18 00:00 - 23:59
În 2023, anul în care Timișoara a fost Capitală Europeană a Culturii, Universitatea Politehnica Timișoara, prin proiectul Patrimoniul sub reflectoare / Spotlight Heritage Timișoara, a integrat tehnologia NFT (non-fungible tokens) în cultura digitală pentru a oferi o perspectivă digitală și unică asupra patrimoniului cultural și istoric al orașului.

Un moment inovator în ecosistemul cultural digital timișorean este crearea a trei NFT-uri distincte, o premieră în peisajul academic românesc, prin care istoria, cultura și inovația orașului sunt exprimate și perpetuate. Universitatea a inițiat, începând cu anul 2020, acțiuni pentru adoptarea tehnologiilor blockchain în educație și industrii creative prin proiectul „EBSI4RO: Connecting Romania through Blockchain”, care integrează European Blockchain Services Infrastructure (EBSI). Aplicația de integrare a NFT a fost dezvoltată de o echipă a UPT, dezvoltatorul principal fiind doctorandul Victor Holotescu, sub coordonarea prof.dr.ing. Rdau Vasiu și Dr.ing. Diana Andone.

„Universitatea Politehnica Timișoara se angajează ferm în promovarea inovației și dezvoltării digitale în educație și cercetare. Prin proiecte și inițiative de vârf, ne străduim să aducem tehnologia și creativitatea la vârful cunoașterii umane. Ne concentrăm pe inițiative precum proiectul Spotlight Heritage Timișoara, care evidențiază eforturile noastre de a integra tehnologii emergente, cum ar fi NFT-urile, pentru a conserva și promova patrimoniul cultural și istoric al orașului. Încurajăm implicarea tuturor în explorarea noilor frontiere ale tehnologiei digitale, contribuind la progresul societății și la conectarea globală.”, a declarat Florin Drăgan, rectorul Universității Politehnica Timișoara.

„Sub titlul generic SpotlightHeritageTM2023 găsim 3 NFT create deUniversitatea Politehnica Timișoara și Muzeul Național al Banatului, cu povești proprii și inspirate din modul în care transformăm patrimoniul cultural și istoric al Timișoarei într-o experiență vibrantă și inovatoare. De la bun început, ne-am propus să găsim moduri unice și accesibile pentru a păstra și împărtăși valorile culturale cu o audiență globală. Astfel, toate produsele digitale sunt sub licență liberă de tip Creative Commons, unele sunt integrate în biblioteca digitală Europeana, iar acum prin aceste NFT fiecare poate deține o bucățică din memoria Timișoarei”, spune dr. Diana Andone, directorul Departamentului de ID/IFR și Educație digitală.

Ce sunt NFT-urile și cum funcționează?

NFT-urile (non-fungible tokens) reprezintă o formă digitală de proprietate care utilizează tehnologia blockchain pentru a autentifica unicitatea și proprietatea unui anumit activ digital. Fiecare NFT este unic și are o identitate specifică, ceea ce permite să fie folosit pentru a reprezenta lucruri precum artă, muzică, videoclipuri, jocuri, și altele.

Bucură-te de o bucățică unică din istoria Timișoarei!

https://nft.spotlight-timisoara.eu/

SpotlightHeritageTM2023 I

În februarie 2023, odată cu Deschiderea Timișoara 2023 a fost lansată colecția Spotlight Heritage – Timisoara2023. Primul NFT SpotlightHeritageTM2023 I marchează inovația timișoreană printr-o imagine creată de 13m10j (Marius Jurca – n. 2 Noiembrie 1984), un artist new media din Timișoara preocupat de conexiunile dintre artă, știință și tehnologie. Ceea ce definește imaginea acestui NFT este intersecția dintre codul mașinii, limbajul uman și perseverența unui colectiv de cercetători, profesori și studenți din cadrul Universității Politehnica Timișoara, care in 1960 au realizat MECIPT-1 (Mașina Electronică de Calcul a Institutului Politehnic Timișoara), primul „calculator” creat de o universitate din România. O instituție care din 1920 s-a poziționat cu succes în avangarda tehnologică și care în prezent continuă să exploreze limitele tehnologice și ale inovației pentru o regiune mai creativă și mai sustenabilă. Tehnologia este cea care leagă trecutul de viitor și viitorul de trecut. Prima frază tradusă cu succes din engleză în română, în timp real, a fost ”You explain the development of science and we help describe the examples” și a fost realizată de MECIPT-1 în 17 mai 1962. NFT-ul a fost introdus și demonstrat de către Diana Andone, coordonator al proiectului, doctorandul Victor Holotescu realizatorul aplicației de tip blockchain și Marius Jurcă artistul care a creat imaginea în cadrul conferinței Digital Culture and Heritage Talks.

SpotlightHeritageTM2023 II

SpotlightHeritageTM2023 II a fost inspirat de orașul Timișoara și de patrimoniu și cuprinde o hartă cu toate punctele de interes răspândite în cele cinci cartiere: Iosefin, Elisabetin, Fabric, Cetate și Giroc, realizată de Cristina-Tereza Turcu, Rafael Leucuta, Diana Andone. Acest NFT reflectă impactul datelor colectate de echipă asupra celor 110 locații din oraș, date și informații de patrimoniu cultural și istoric, mapate geografic, fotografii vechi și noi, imagini 360 și filme, cu recunoașterea clădirilor prin realitate augmentată (cu informații și poze vechi suprapuse). Pentru fiecare reper, Patrimoniul sub reflectoare spune multiplele povești ale Timișoarei prin intermediul tehnologiilor digitale, povești ale comunităților și vecinătăților, împletite cu poveștile personale ale locuitorilor de ieri și de azi. Toate artefactele sunt create în română și engleză, sub licență Creative Commons, unele fiind incluse în librăria digitală Europeana. Acest NFT este al doilea din colecția Spotlight Heritage Timisoara 2023, integrat în proiectul aflat la intersecția dintre practicile artistice, celebrarea patrimoniului și tehnologia digitală.

SpotlightHeritageTM2023 III

Primul NFT Spotlight Heritage TM2023 a fost inspirat de tehnologie și inovație, al doilea de orașul Timișoara și de patrimoniu, în timp ce al treilea celebrează oamenii. Oamenii care au imaginat, au creat, au inovat, au dezvoltat, au proiectat, au ilustrat, au programat, au montat, au făcut voluntariat și au muncit din greu pentru a da viață Spotlight Heritage Timișoara, încă de la începuturile sale din 2014. SpotlightHeritageTM2023 III surprinde un mozaic de activități diverse și portretele studenților, profesorilor, curatorilor, muzeografilor, artiștilor, programatorilor, managerilor, voluntarilor care au jucat un rol esențial, oferind o călătorie retrospectivă în sufletul orașului. Acesta nu numai că încapsulează spiritul proiectului, dar servește și ca un testament digital al fuziunii dintre trecut, prezent și viitor în vibrantul oraș Timișoara. Acest NFT, creat de Rafael Leucuta, Diana Andone este ultimul din colecția Spotlight Heritage Timisoara 2023, integrat în proiectul aflat la intersecția dintre practicile artistice, celebrarea patrimoniului și tehnologia digitală.

Aceste NFT-uri nu numai că reprezintă un moment important în promovarea patrimoniului cultural al Timișoarei, dar și deschid calea spre o nouă formă de exprimare și interacțiune cu istoria orașului. Reprezentând o fereastră către trecut și o modalitate inovatoare de a prezenta și perpetua patrimoniul cultural pentru generațiile viitoare, permițând colecționarilor digitali să dețină și să aprecieze aspecte unice și detalii din istoria orașului sub o formă digitală unicat.

Bucură-te de o bucățică unică din istoria Timișoarei! Colectează în mod gratuit NFT-urile și te conectezi la patrimoniul orașului în mod digital! Află acum cum poți obține aceste piese unice, ce se află la intersecția dintre practicile artistice, celebrarea patrimoniului și tehnologia digitală: https://spotlight-timisoara.eu/mobil-ar-vr/#nft

Componentele digitale ale proiectului sunt accesibile online la adresa https://spotlight-timisoara.eu/ și prin aplicațiile mobile care pot fi descărcate din magazinele Android și Apple, căutând „Spotlight Timișoara” sau scanând codul QR alăturat acestui comunicat.

● Link aplicații pentru utilizatorii Android: https://is.gd/SjiIgv

● Link aplicații pentru utilizatorii iOS: https://is.gd/y6JxeV

Informații despre eveniment sunt disponibile și pe:

● Pagina web: https://spotlight-timisoara.eu/

● Facebook: https://www.facebook.com/SpotlightHeritageTimisoara/

● Twitter: @spotlight_TM21

● Instagram: @spotlight_tm

Patrimoniul sub reflectoare / Spotlight Heritage Timișoara este o inițiativă culturală digitală a Universității Politehnica Timișoara realizată în parteneriat cu Muzeul Național al Banatului, parte a Programului Cultural Timișoara 2023 Capitală Europeană a Culturii. Proiect cultural co-finanțat de Municipiul Timișoara prin Centrul de Proiecte, Consiliul Județean Timiș, Ministerul Culturii, EEA and Norway Grants.
